"SAYA DOAKAN RUHAINIES & KEKASIH BERTEMU JODOH" - AZREL ISMAIL

"Mungkin saya tidak kaya seperti bakal suaminya dan saya tidak kecewa, cuma sedikit terkilan apabila hubungan kami berakhir, tetapi saya gembira dia akhirnya bertemu jejaka yang dicintai. Ruhainies adalah gadis yang baik dan sentiasa mendahulukan keluarganya.

"Dia juga lembut dan manja, malah karakternya itu membuatkan lelaki mudah terpikat. Sebagai lelaki yang pernah rapat dengannya, saya gembira melihat Ruhainies bertemu jejaka yang dicintai.

"Saya mendoakan Ruhainies dan kekasihnya segera bertemu jodoh," kata pelakon Azrel Ismail, 34, yang sentiasa mendoakan kebahagiaan Ruhainies, 26, dan berharap percintaan gadis itu dengan ahli perniagaan, Mr E akan berakhir di jenjang pelamin.

Anak kelahiran Taiping, Perak itu berkata, dia turut tumpang gembira mendengar pengakuan pelakon bertubuh kecil molek itu dilamar kekasihnya ketika bercuti di Itali, baru-baru ini.

Mengakui pernah rapat selama hampir dua tahun, Azrel juga yakin jejaka yang menetap di London itu mampu memberi Ruhainies kebahagiaan yang diimpikan.

Klik untuk gambar besar

Pelakon yang mula dikenali menerusi drama 'Syurga Nur' dan 'Isteri vs Tunang' itu berkata, biarpun hubungan cintanya dengan Ruhainies tidak kesampaian, mereka masih kekal sebagai kawan baik.

"Sudah ditakdirkan dia bukan jodoh saya, namun kami tetap baik sebagai kawan. Tiada dendam atau permusuhan. Saya juga ada menghantar ucapan tahniah di Instagram miliknya, baru-baru ini," tuturnya yang rapat dengan pelakon itu selepas bergandingan dalam drama, Menantu Ting Tong.

Azrel juga menafikan, dia pernah terhegeh-hegeh untuk memenangi cinta Ruhainies, sebaliknya mengambil keputusan mengundur diri kerana enggan mengganggu kebahagiaan gadis itu.

"Saya tahu ramai lelaki yang menyimpan perasaan terhadap Ruhainies, jadi saya ambil keputusan untuk menjauhkan diri dan tidak menghubunginya lagi.

"Namun, kami tetap bertegur sapa di laman sosial. Lagipun, semua itu kisah lama. Memang terkilan kerana hubungan kami tidak kesampaian, tetapi saya gembira melihat dia bahagia," ujarnya yang mengambil keputusan mengundur diri kerana enggan mengganggu kebahagiaan Ruhainies.

Mengetahui berita Ruhainies dilamar kekasihnya itu menerusi berita yang dilaporkan media, Azrel berkata, dia juga tiada masalah untuk berlakon dengan Ruhainies andai dipertemukan dalam mana-mana drama selepas ini.

"Kami juga masih berhubung sebagai kawan di Instagram dan saya juga sudah meneruskan kehidupan seperti biasa. Saya tiada masa untuk bersedih kerana lebih baik saya fikirkan karier yang masih jauh lagi,” katanya.

Ditanya mengenai pengganti pula, kata Azrel, dia masih belum bertemu wanita idaman: "Terus terang, ramai wanita yang cuba mendekati dan mahu berkawan tetapi saya masih mencari calon yang tepat".

www.myartis.com / Sumber: Berita Harian & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKATA BERCINTA DENGAN ANAK AHLI PARLIMEN - INI JAWAB MIRA FILZAH

Pelakon Mira Filzah tetap tegas dengan pendirian untuk tidak berbicara biarpun pelbagai spekulasi tercetus sejak dia membuat pengakuan sedang mengenali hati budi seseorang. Bintang Paling Popular, Anugerah Bintang Popular BH (ABPBH) Ke-32 itu berkata, dia tidak perlu melatah, sebaliknya membiarkan sahaja orang luar membuat telahan mengenai identiti jejaka itu.

Menurut sumber, jejaka yang mencuri hatinya itu dikatakan anak kepada seorang Ahli Parlimen, namun apabila ditanya, pelakon 'Lelaki Kiriman Tuhan' itu memilih untuk mengunci mulut: "Saya sedar, selagi perkara ini disimpan, semakin banyak spekulasi yang akan timbul. Namun, saya tidak akan berganjak daripada pendirian untuk tidak mendedahkan identiti jejaka itu selagi belum ada kepastian.

"Saya perlu hormat permintaan kedua-dua keluarga. Siapa yang tahu, tahulah... Sekiranya ada yang nampak kami di tempat umum, terpulang untuk mereka membuat andaian. Tiada apa yang saya sembunyikan, apatah lagi membiarkan perkara ini menjadi teka-teki. Saya hanya menghormati permintaan keluarga," katanya.

Klik untuk gambar besar

Prinsip yang dipegangnya itu juga membuatkan Mira enggan terlalu terbuka bercerita mengenai perancangan masa depan: "Belum masanya untuk saya bercakap mengenai perkara itu. Bukan nak berahsia, tetapi apa sahaja kemungkinan boleh berlaku pada masa akan datang. Seperti yang pernah saya katakan sebelum ini, setiap pasangan yang bercinta pasti mengharapkan hubungan mereka melangkah ke alam perkahwinan. Saya juga mengharapkan perkara sama".

Difahamkan jejaka itu dikenali sebagai Wan Emir Astar merupakan seorang Arkitek dan mempunyai firma seni bina serta perniagaan sendiri dan juga anak kepada ahli Parlimen Kuala Kangsar, YB Datin Mastura Mohd Yazid. Bapanya adalah Allahyarham Datuk Wan Mohamad Khair-il Wan Ahmad, bekas Ahli Parlimen kawasan yang sama (Kuala Kangsar) yang meninggal dunia dalam tragedi helikopter di Sarawak pada tahun 2016.

Menurut sumber, Wan Emir merupakan teman lama Mira sewaktu zaman belajar dahulu dan mereka memang rapat. Bagaimanapun, hubungan mereka terputus selepas lelaki itu melanjutkan pelajaran di luar negara. Terbaru, timbul ada desas-desus mengatakan Mira sudah dirisik dan bakal bertunang pada September tahun ini.

Sementara itu, ditanya mengenai tindakan Remy Ishak yang memadam gambar, selain tidak lagi mengikutinya di laman sosial, Instagram, sebelum menukar fikiran, Mira berkata, perkara itu di luar bidang kuasanya.

"Saya tidak tahu mengenai hal itu. Mungkin Remy mahu memulakan sesuatu yang baharu sempena kedatangan 2020, jadi dia membuat keputusan untuk mengemas kini pengisian kandungan gambar dan video yang ingin dikongsinya di media sosial. Mengenali Remy, dia sangat selektif, terutama dalam berkawan dan siapa yang mahu diikut di media sosial," ujarnya yang menyifatkan, hubungan mereka selama ini berjalan atas dasar profesional.

Selepas sering dikaitkan dengan beberapa selebriti lelaki, akhirnya Mira baru-baru ini mengakui sedang mengenali hati budi seorang lelaki, namun bukanlah dalam kalangan yang terlibat dalam industri hiburan. Apa-apa pun, kita doakan yang baik-baik sahaja buat Mira dan 'si dia'. Semoga ada pengakhiran bahagia buat mereka berdua.

www.myartis.com / Sumber & foto: Berita Harian, CARI Forum, Rotikaya, Beutifulnara & Instagram Mira Filzah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AC MIZAL: "ORANG LUDAH DIA (ISTERI) SEBAB SAYA, ORANG ANGGAP DIALAH PENYEBABNYA (CERAI)"

"Orang caci dia macam-macam, saya ingat lagi dia cerita dia pergi pusat membeli-belah untuk beli barang kemudian orang ludah. Saya akan ingat insiden itu sampai bila-bila, orang ludah dia sebab saya. Saya kahwin dengan dia selepas setahun saya bercerai dan orang menganggap seperti dialah penyebabnya.

"Tapi sebenarnya tidak, selepas saya bercerai selama setahun kemudian barulah saya bersama dengan dia. Ada sampai satu tahap dia balik rumah saya tengok dia menangis. Saya tanya kenapa namun dia tidak mahu cerita

"Sampailah selepas seminggu dia beritahu tidak mahu pergi membeli barang. Saya tanya lagi dan kemudian barulah dia cerita apa yang menimpa. Tiada apa perkataan yang boleh menggambarkan siapa awak untuk saya.

"Awaklah nyawa saya dan saya tahu saya tidak akan berada di sini tanpa awak disisi saya. Terima kasih isteriku," demikian cerita pengacara dan pelakon Datuk AC Mizal yang sebak mengimbas kenangan pahit yang dilalui oleh isteri kesayangannya Datin Emylia Rosnaida selepas mendirikan rumah tangga.

AC mendedahkan perkara itu secara eksklusif menerusi program Rumah No 107 yang bakal disiarkan malam ini. Menurut AC, ramai yang menganggap Emylia adalah punca penceraiannya dengan bekas isteri.

Disebabkan tanggapan itu jugalah Emylia menerima pelbagai kecaman termasuklah insiden diludah sewaktu membeli barangan keperluan. Selain AC, Nabil Ahmad juga merupakan tetamu undangan untuk program tersebut.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM 'BACKUP' INFLUENCER - ERMA FATIMA TAMPIL BERSUARA

"AKU TAK SUKA NAK JAWAB SEGALA KUTUK DAN MAKIAN KALIAN! AKU TAK KISAH DAN AKU TAK PEDULI PUN SEBENARNYA. Aku lebih peduli pada NASIB BANGSA AKU YG MEREMPAT! Gelandangan itu penghuninya lbh kurang 80 org dr umur 30-60 tp kes pakcik ni special. Semua ada cerita. Dari penagih, banduan, hilang keluarga dan mereka hanya d benarkan utk tinggal disitu 2 minggu ke 3 bulan sahaja. Itu bkn RUMAH TUMPANGAN. Itu rumah transit saja.

"Mereka di bantu SEPENUHNYA oleh kerajaan. Makan tanggung berak cangkung yer! Sampaikan urusan vaksin pun di uruskan okeh penyelia rumah itu. Tak cukup dgn itu, pihak pengurusan carikan kerja. Connect kan mereka dgn majikan. NAMUNNNNN.. tak semua nak ubah hidup. SERONOK hidup yg di tanggung semua ni. Tk pyh fikir nk byr sewa rumah.. nk byr makan.

"Ada juga diantara mereka yg celik mata jer bila suruh kerja cakap yg dia org dh selesa duduk kt situ. Tak pyh nk fikir apa. Sampai bila kerajaan nk tanggung? Apa usaha mereka untuk ubah hidup mereka? Ada yg nk saman pulak rumah tu kalau lps 3 bulan di suruh keluar. 10 orang satu jerlh yg ada impian nk ubah hidup. Ini kata penyelia kt situ. Kalau dah begitu mentalitinya.. nak suruh budak tu cakap lemah lembut je ke? Mungkin suara dan tonasi dia agak kasar tapi budak tu cakap dpn 80 orang yg berumur 30-60 tahun.

Klik untuk gambar besar

"Pakcik tu yg volunteer kedepan dan dia di jadikan contoh kpd penghuni yg kt dpn tu kalau tk nk ubah hidup.. tk nk usaha cari kerja.. takan sampai dah tua nk duduk situ. INILAH MENTALITI ORANG KITA! HANYA TAHU NK CARI SALAH ORANG AJA! DEBANG DEBUNG KAU MAKI AKU.. HANYA KERANA AKU KATA DIA TAK SALAH. TAPI bahasa kau orang lagi TAK BERADAB dari budak tu. Aku tak kenal sapa dia.. bukan sedara mara aku pun TAPI aku hargai usaha dia nak membentuk mentaliti GELANDANGAN ni.

"Walaupun cara dia mungkin kasar dan tegas tapi KITA ADA KE KAT SITU UNTUK KITA JUDGE SITUASI KETIKA ITU? Macam kita cakap kt anak kita... sekali kita tegur.. dia tak buat.. dia bagi alasan demi alasan. Rasanya kedua kali kita tegur dah tentu tonasi kita akan naik. Peribahasa kata masuk kandang kambing mengembek..mungkin silap dia mengembek dan letak kt sosial media untuk org cari salah dia. PADA YG MAKI HAMUN AKU TU..NO PROBLEM AKU DAH MAAFKAN," itulah kata pelakon dan pengarah Erma Fatima.

Erma berkata demikian selepas pendapatnya menerima kecaman apabila ramai yang meluahkan rasa kurang setuju dengan tindakan yang seakan 'backup' usahawan yang juga influencer media sosia yang meninggikan suara kepada seorang warga emas di Pusat Transit Gelandangan Kuala Lumpur.

Baru-baru ini, tular video seorang influencer bernama Carl Samsudin meninggikan suara kepada seorang warga emas sehingga menerima pelbagai reaksi netizen dan juga selebriti tempatan yang meluahkan rasa kesal dengan tindakan influencer tersebut.

Ketika ramai yang 'panas hati' dengan usahawan tersebut, peguam yang mewakilinya, Emma Sakira, tampil menjawab isu yang melingkari anak guamnya itu. Menjelaskan lebih lanjut, Emma berkata anak guamnya memenuhi jemputan untuk menyampaikan ceramah motivasi bertajuk 'Ubah Hidup' kepada 20 orang gelandangan di pusat transit tersebut pada Selasa lalu.

Perkara tersebut turut mendapat perhatian Erma yang mempunyai pandangan berbeza, ketika orang ramai tidak putus-putus melahirkan rasa marah terhadap seorang usahawan kerana disifatkan berkelakuan biadab terhadap seorang warga emas.

Berulang kali menonton video itu, Erma berkata, dia tidak melihat influencer dikenali sebagai Carl Samsudin itu bersikap biadab sebaliknya hanya ingin memberi motivasi kepada gelandangan terutama anak muda. Pernah berdepan dengan gelandangan bermasalah, pelakon berusia 53 tahun ini beranggapan segelintir mereka sememangnya memerlukan teguran keras untuk mengubah nasib kehidupan mereka.

"Saya bukan setuju dengan tindakan dia tapi saya tak nampak dia biadab atau kurang ajar. Lain la kalau dia guna perkataan kesat atau kasar. Saya tengok video itu berulang kali sebelum nak beri komen. Bagi saya, itu cara dia nak beri motivasi kepada golongan gelandangan terutama anak muda. Dia hanya jadikan pakcik itu sebagai contoh untuk anak-anak muda yang memilih untuk menjadi gelandangan.

"Saya faham pakcik itu orang tua dan mungkin cara individu itu ada kasar sikit. Tapi saya melihat dia sebagai seorang yang sedang beri motivasi, dia cuma lantang dan tegas. Sebab ada kalanya, nak beri motivasi dekat orang gelandangan ini kalau cakap lembut... tak jalan. Saya pernah berdepan dengan orang gelandangan, jadi saya tahu perangai mereka macam mana," katanya.

Sebelum ini, Erma atau nama sebenarnya Fatimah Rahmad Ali itu menyuarakan pendapatnya mengenai video membabitkan influencer media sosial itu di Instagram. Dalam pada itu, pelakon drama 'Mak Cun' ini berharap semua pihak tidak hanya menonton video itu daripada satu sisi sahaja tanpa menilai perkara lain.

"Aku dapat rasa apa yang dia rasa masa bagi talk ini. Aku juga faham apa yang pakcik tu rasa. Cuma ada waktunya orang kita ni kena gegar sikit untuk bangunkan daripada tidur. Mungkin cara dia ganas sikit. Apa yang dilakukan individu itu hanya untuk beri motivasi agar anak-anak muda boleh mengubah nasib tanpa perlu memilih menjadi gelandangan. Kita tak boleh hanya melihat pakcik itu sahaja... kalau anda tengok video itu betul-betul, ada ramai anak-anak muda gelandangan di situ.

"Ramai anak muda sekarang memilih untuk jadi gelandangan. Sedangkan mereka boleh bekerja tapi pemalas. Mungkin orang melihat individu itu muda dan tiada adab bercakap dengan orang tua seperti itu. Tapi itulah cara orang beri motivasi. Netizen hanya nampak individu itu kurang ajar tapi kita tak berada di situ dan tak tahu perangai sebenar segelintir gelandangan macam mana... ada yang pengotor dan pemalas," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ARTIS BERSOSIAL...

Alangkah elok sekiranya masa yang terluang dihabiskan membuat amal ibadah. Ni tidak, mereka sebaliknya berhibur sakan bagaikan akan hidup seribu tahun lamanya! Kalau remaja tak kisahlah, sebab mereka mudah hanyut dan terikut-ikut... ni tidak, ada segelintirnya yang dah jadi mak budakpun masih terkinja-kinja..!!Tapi sebagai bersangka baik, mungkin gambar ini gambar lama dan mak mak budak ni kemungkinan dah insaf sekarang... Insa'Allah!(\__/)(='.'=)(")_(")myartis 2009


KES KHALWAT : GAGAL HADIR - PUTRI MARDIANA DIKENAKAN WARAN TANGKAP

Mahkamah Rendah Syariah Gombak Timur hari ini mengeluarkan waran tangkap terhadap Putri Mardiana atau nama sebenarnya Putri Mardiana Zainal Abdiin, 34.

Hakim Syarie, Mohamad Zaid Abdul Aziz mengeluarkan perintah itu selepas aktres filem Ngangkung itu tidak hadir pada perbicaraan atas tuduhan berkhalwat pada 14 Disember tahun lalu tanpa mengemukakan sebarang alasan munasabah kepada mahkamah.

Malah waran tangkap tersebut turut dikeluarkan kepada penjamin Mardiana yang sepatutnya hadir pada perbicaraan itu.

Klik gambar untuk size besar

Pendakwaan dilakukan oleh Pendakwa Syarie, Mohamad Saufi Mastor Lani.

Pada 23 Jun lalu, Mardiana dan pasangannya, Shahrizam Abdullah, 31, mengaku tidak bersalah atas tuduhan tersebut di mahkamah sama dan mereka dikenakan ikat jamin sebanyak RM1,500.

Menurut fakta kes, Mardiana dan Shahrizam telah ditahan di sebuah premis kediaman beralamat C-05-08 Jalan UP 1/1D Jalan Ukay Perdana, Hulu Klang pada 14 Disember 2014, pukul 3.03 pagi berdasarkan aduan awam kepada Bahagian Penguatkuasaan Jabatan Agama Islam Selangor (Jais).

Mereka ditahan mengikut seksyen 29 (1) A dan B Enakmen Jenayah Syariah Selangor 1995 dan jika sabitkan kesalahan boleh dikenakan denda tidak melebihi RM3,000 atau dipenjarakan selama tempoh tidak melebihi dua tahun atau kedua-duanya sekali.

Pada 17 Disember 2014, Mardiana dalam kenyataan memberitahu kes berkenaan tidak akan dibawa ke mahkamah atas sebab-sebab tidak dijelaskan selain mendakwa mereka tidak bersalah.

Pelakon itu mendakwa serbuan tersebut sengaja dirancang oleh bekas teman lelakinya dan bekas isteri Shahrizam dengan tujuan untuk memalukannya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"PAKAI SKAF SEBAB MALAS" - NABILA HUDA AKUI RINDU PAPA

"Saya memang sudah tawar hati dengan apa yang berlaku. Jujurnya saya enggan lagi bercakap mengenai soal ini dan biarlah ia terhenti di situ.

"Saya bukannya muda lagi dan banyak hati yang perlu saya jaga terutama keluarga sebelah suami," kata pelakon Nabila Huda, 34, yang tidak mahu memberikan sebarang komen tentang apa yang berlaku antara beliau dan ibu tirinya demi menjaga hati ramai pihak.

Namun, Nabila atau lebih mesra dipanggil Abil mendedahkan hubungannya dengan bapanya, penyanyi rock Amy Search sudah lama bermasalah.

Paling menyedihkan, Abil turut mengakui beliau sudah tiga tahun tidak berjumpa dengan bapanya itu dan mengakui sangat rindu kepada Amy.

Klik untuk gambar besar

"Anda sendiri tahu bagaimana hubungan saya dengan papa, bukan? Dari dulu hinggalah sekarang, masalah kami tidak pernah selesai. Jujurnya, saya mengaku sangat rindukan papa. Sangat-sangat rindu. Sudah tiga tahun saya tidak berjumpa dengannya," tuturnya.

Beberapa bulan lalu, Abil memuatnaik status penuh kontroversi di Insta Stories mendakwa pernah dipukul dan dihalau dari rumah serta diaibkan oleh seorang individu. Rata-rata netizen yang membaca luahan hati Abil itu mengatakan ia seakan ditujukan buat ibu tirinya.

Dalam pada itu, ditanya tentang kritikan terhadap fesyen yang digayakan pada Minggu Fesyen Kuala Lumpur (KLFW 2018) Ahad lalu, Nabila berkata, dia bukan seorang yang suka berfesyen.

Pelakon 'Dendam Aurora' ini berkata, dia memakai skaf tersebut berikutan tiada masa untuk menghias rambutnya. Tambah Nabila, dia tidak terkesan dengan komen-komen negatif netizen, sebaliknya menganggap ia sebagai hiburan sahaja.

www.myartis.com / Sumber: Berita Harian & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


5 PERTUDUHAN JENAYAH - FARID AKAN MENGAKU BERSALAH JIKA.....

Sekiranya representasi bagi menggugurkan dan mengurangkan lima pertuduhan jenayah dihadapinya diterima Pejabat Peguam Negara, pelakon dan pengarah Datuk Farid Kamil akan membuat pengakuan bersalah.

Perkara itu dimaklumkan peguam Megat Syazlee Mokhtarom yang mewakili Farid Kamil pada hari pertama perbicaraan lima kes tersebut di hadapan Majistret Nor Ariffin Hisham di Mahkamah Majistret Petaling Jaya.

"Sekiranya representasi berjaya, anak guam saya ingin mengaku bersalah dan ini sekali gus dapat mengurangkan kos dan masa mahkamah," katanya.

Terdahulu, Megat Syazslee, representasi itu dihantar pada Jumaat (23 November lalu) kepada Pejabat Peguam Negara dan dalam prosiding hari ini, beliau memohon untuk penangguhan perbicaraan sehingga keputusan mengenai representasi itu diterima.

Sementara itu, Timbalan Pendakwa Raya Alia Sumayyah Amran berkata, pihak pendakwaan mengesahkan sudah menerima representasi itu pada lewat petang Jumaat lalu.

Klik untuk gambar besar

"Pihak pendakwaan masih belum sempat meneliti keseluruhan dokumen itu namun bagi perbicaraan pada hari ini, empat saksi hadir untuk memberi keterangan. Justeru, saya serahkan kepada budi bicara mahkamah sekiranya perbicaraan kes ini ingin ditangguhkan," ujarnya.

Mahkamah kemudian membenarkan permohonan pihak pembelaan untuk menangguhkan perbicaraan kepada 6, 12, 13 dan 14 Disember depan.

Pada 16 Januari lalu, Farid Kamil mengaku tidak bersalah atas empat pertuduhan iaitu dua pertuduhan mendatangkan cedera, menggunakan kekerasan jenayah dan berkelakuan tidak senonoh dengan mengeluarkan perkataan kurang sopan di Balai Polis Trafik Kota Damansara.

Sementara itu, pada 9 Mac lalu, Farid Kamil didakwa sekali lagi atas pertuduhan membuat keterangan palsu bersabit sebuah laporan polis yang mendakwa dirinya dianiaya apabila minumannya dimasukkan dadah oleh tiga rakannya termasuk pelakon Sofi Jikan.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MAHKAMAH 'DI SANA' (AKHIRAT) KELAK, JUGA SAYA AKAN TUNTUT" - USTAZ ABU SYAFIQ

Berhubung isu tuntutan ganti rugi berjumlah RM1 juta terhadap pengacara dan penceramah motivasi, Amin Idris, Ustaz Abu Syafiq ketika dihubungi berkata, dia tetap menuntut haknya termasuk di 'mahkamah akhirat'.

Konflik di antara mereka tercetus apabila Amin, 39, memuatnaik status di laman sosial baru-baru ini membabitkan isu dengan pendakwah bebas, Ustaz Ebit Liew yang dianggap menjatuhkan reputasi Abu Syafiq sehingga beliau mengambil tindakan ini.

Bagaimanapun Amin enggan meminta maaf dan tidak mahu membayar ganti rugi yang diminta. Sebaliknya dia turut menyediakan peguam untuk menentang Ustaz Abu Syafiq yang dianggap biadap serta tandus akhlak.

"Berbeza pandangan dalam kerangka hujah dan dalil itu boleh. Namun menfitnah saya atau orang Islam lain adalah dosa besar. Mahkamah 'di sana' (akhirat) kelak, juga saya akan tuntut. Jika tidak di mahkamah dunia, mahkamah akhirat masih ada. Saya akan mengadu ke hadrat Robbul 'Izzah Tuhan Yang Maha Bijaksana," katanya lagi.

Klik untuk gambar besar

Sementara itu, firma guaman NHA Advocates And Solicitors yang mewakili Ustaz Abu Syafiq, mengesahkan anak guamnya sudah memfailkan saman di mahkamah terhadap Amin dan seorang lagi individu kerana memuatnaik kenyataan-kenyataan yang memusnahkan jenama peribadi, imej dan reputasinya.

Saman ini difailkan di mahkamah Sesyen Shah Alam dan Kuantan. Rakan kongsi utama firma guaman ini, Nurul Hafidzah Hassan berkata, Amin dan individu terbabit menerbit dan menyiarkan kenyataan-kenyataan palsu dan fitnah mengenai Ustaz Abu Syafiq.

"Saman itu bertujuan melindungi reputasi Ustaz Abu Syafiq dan supaya kedua-dua defendan bertanggungjawab terhadap kenyataan-kenyatan mereka yang salah dan berbaur fitnah, dan juga untuk membuktikan kebenaran bahawa Ustaz Abu Syafiq tidak bersalah dan tidak melakukan seperti apa yang didakwa oleh Amin dan seorang lagi individu terbabit.

"Sebelum mengambil keputusan untuk menyaman, Ustaz Abu Syafiq sudah berusaha mahu menyelesaikan perkara ini secara baik tetapi Amin dan seorang lagi individu terbabit enggan meminta maaf kepadanya walaupun sudah membuat kenyataan-kenyataan fitnah di atas talian. Ustaz Abu Syafiq sudah cuba meminta supaya kenyataan-kenyataan fitnah dipadamkan dan permohonan maaf dilakukan namun mereka enggan berbuat demikian," jelasnya.

Menurutnya, melalui bukti-bukti yang sudah diteliti, mereka mendapati Ustaz Abu Syafiq tidak membuat kenyataan-kenyataan seperti yang digembar-gemburkan sesetengah pihak: "Kami juga sedang meneliti beberapa akaun lain yang membuat komen fitnah, "body shaming", menghina dan lain-lain jenis perlakuan yang melanggar undang-undang untuk di bawa ke muka pengadilan.

"Kami berharap masyarakat lebih celik, peka dan tahu membezakan kritikan dan pendapat berbanding fitnah. Raikan perbezaan pendapat. Salah yang bagaimanapun yang kita sangka tidak semestinya ia benar dan ia tidak memberikan lesen untuk memfitnah, memalukan dan melakukan serangan peribadi (personal attack)," katanya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA DATUK FAZLEY YAAKOB BERGELEK

"Minggu ini, saya dapat lagu dangdut "Yang Sedang Sedang Saja" nyanyian Iwan untuk Gegar Vaganza minggu ke-3. Saya first time akan cuba untuk nyanyi sambil bergelek ni!

"Ya Allah, siap ambil kelas gelek tau hari ni , macam nak tercabut rasanya pinggul. Saya akan cuba sehabis daya buat persembahan yang lebih bagus dari minggu lalu.

"Saya tak sure sama ada sama lebih risau nak nyanyi lenggok dangdut atau bergelek dangdut sebenarnya!!!

"Ada tips tak untuk berdangdut ni? Share please 😅," tulis penyanyi dan cef selebriti, Datuk Fazley Yaakob menerusi laman Instagram miliknya dengan memuat naik video dirinya sedang bergelek.

Klik untuk gambar besar

Aksi ligat gelek Fazley itu telah mencuri perhatian netizen. Ada diantara mereka memberi cadangan kepada peserta program realiti Gegar Vaganza musim kelapan (GV8) itu belajar bergelek daripada tarian Bollywood.

Bukan itu sahaja, malah ada juga yang meminta bapa kepada empat cahaya mata itu belajar bergelek daripada raja gelek iaitu Datuk M. Daud Kilau.

Apa pun, semoga persembahan Fazley pada minggu ketiga GV8 ini dipermudahkan.

KLIK VIDEO DIBAWAH INI UNTUK TONTON - FAZLEY YAAKOB BERGELEK

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MESKIPUN PKP, BIRTHDAY FASHA SANDHA TETAP MERIAH

"Hari lahir cara #dudukrumah #stayhome PAKAI BAJU KELAWAQ.

"Syukur, banyak dapat kiriman kek dan hadiah dari semalam sampai hari ni. Syukur, terima kasih kesayanganku semua. Love you. Terima kasih juga buat suami yang gigih buat video ucapan untuk isteri. Terima kasih mama kerana melahirkan dan membesarkan kami semua.

"Thanks Suami, mama and family for organising makan2 kat rumah semalam. Masak sama2 and makan. Sederhana, tapi sangat indah, sangat bahagia. Walaupun tak cukup lengkap tanpa adik beradik lain, anak buah kesayangan dan keluarga mertua dan rakan2 karib, tak apa, tetap bersyukur.

"Faham situasi sekarang ni semua kena duduk rumah. Insyaallah semua ni akan berakhir, ada hikmahnya. Syukur Alhamdulillah. Terima kasih semua ," demikian kongsi Fasha Sandha yang menyambut Birthdaynya berkurung di rumah.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SERONOK KO JE KAN..!! TAK SEDAP PUN..." - BONDA MINTA ALIFF SYUKRI BERHENTI MENYANYI

"Geram dah x sabar. Letih sesak dada Mak dah, xpayah tunggu Covid 19 pun boleh mati kalau x tahan sgt.. sudahhh lah kri tak sanggup nak tengok org kutuk kri..!! "..tetiba naik lagu pulak @aliffsyukriterlajaklaris Sedap sgt ke..?? Mak rela masuk utan dr tengok IG atau lagu ko kri.. Tak terhibur pun rela Mak panggil Jamal Abdillah atau hattan dr dengar suara ko.

"Yg menangis2 air mata darah..!! Apa hal pulak.. ni sehabis sopan Mak marah sampai Mak up dekat media sosial.. Maaf ya kri.. tak sesudah perangai ko kan,, mak dah penat tengok komen org 'tak reti ajak anak'' Kalau kecik2 boleh aku piat, aku kurung ko syukri,, kalau dah besar panjang mcm ni ko yg kurung aku balik..!! Sbb ko kuat

"Bukan mak x sayang dan bukan mak tak nasihat, berbuih mulut dah, sampai keluar air mata nanah pun Mak kri buat gak.. Netizen tak kenal pun keluarga kita mcm mana..!! Sedap mereka cakap pasal kri, sbb kri yg mengundang..!! tolong lah jaga maruah keluarga,, jangan lah buat perangai yg bukan2.. satu2.. seronok ko je kan..!!

"Mcm2 kri buat bukan alasan Dileksia ke Akasia ke " Mak dn kami kena bahananya " Selama ni mak nasihatkan dekat mak panggil ko cakap bersemuka elok2 " kri jawab baik sgt , cakap sayang Mak dn ikut cakp Mak" lepas tu buat lagi"

"KRI sgt baik dgn Mak suka gurau, jaga Mak korban apa saja, tp jgn buat macam ni kat orang awam, umur dh 30an drpd kecik susah dgr cakap Mak, Dah tua makin menjadi2 ko kan..!! Tak pernah aku teringin pun nak up bebel ni nasihat ko secara terbuka.. kali ni mmg mak sgt2 marah sbb mak tak sanggup nk dgar lagi org komen negatif ttg kamu syukri..!!," demikian tulis Rozita Ibrahim, bonda kepada usahawan Datuk Seri Aliff Syukri pada sebuah video.

Nama Datuk Seri Aliff Syukri tidak pernah lekang dengan kontroversi, namun dia tidak serik dikecam dan dilabelkan sebagai seorang 'attention seeker'. Padanya, mungkin ia sebagai satu strategi untuk membuatkan namanya terus popular dan secara tidak langsung melariskan lagi produknya.

Klik untuk gambar besar

Sudah lama berdiam diri apabila anaknya melakukan pelbagai perkara yang hanya membangkitkan kemarahan ramai, baru-baru ini bonda Aliff tampil membuat teguran secara terbuka buat Aliff menerusi akaun Instagram.

Agak sebak apabila Rozita berkata "kebaikan kamu Syukri adalah kebaikan mak, keburukan kamu Syukri adalah keburukan mak".  Betapa sedihnya hati seorang ibu apabila anaknya berkelakuan tidak sepatutnya sehingga ada melabelkannya tidak pandai jaga anak.

Dia berasa kesal Aliff terus mencetuskan kontroversi dan terbaru memuatnaik video tangisan 'darah' bagi mempromosikan single terbarunya berjudul 'Ingin Bahagia'. Harapannya cuma satu, Rozita mahu anaknya berhenti menagih perhatian ramai dengan aksi memalukan keluarga.

Rozita membuat pengakuan terbuka melalui media sosial mengenai apa yang didakwa kedegilan anaknya berubah. Rozita mahu anaknya berhenti menagih perhatian ramai dengan aksi memalukan keluarga. Membuka kata dengan mengulas mengenai single terbaru anaknya itu, Rozita yang memiliki tujuh cahaya mata, meminta Aliff menumpukan perhatian kepada perniagaan kerana tidak berbakat sebagai penyanyi.

Dalam video berdurasi dua minit 29 saat yang dimuatnaik di laman Instagram, Rozita terlebih dahulu memohon maaf kepada Aliff kerana terpaksa berkongsi rakaman berkenaan. Rozita mendakwa tidak tahu apa lagi ikhtiar yang boleh dibuat untuk menyedarkan Aliff.

Dakwanya, dia sudah menggunakan pelbagai cara iaitu iaitu menegur baik-baik, marah, menjerit dan menghantar pesanan melalui aplikasi WhatsApp. Namun, tambah Rozita, nasihatnya tidak diendahkan Aliff. Rozita berkata, dia sudah tidak sanggup menanggung malu atas sikap anaknya itu. Malah, dia tidak rela dilabel tidak pandai menjaga anak.

"Sebenarnya, apa yang kita buat, itu yang kita dapat. Dengar baik-baik Syukri, sudahlah lagu tu... Mak bukan niat nak menjatuhkan kau tapi sebab mak sayang. Dah tak tahu nak komen macam mana lagi dah. Bukan mak tak nak nasihat, mak dah gagap dah. Kalau kau nak mak panjang umur, kau nak mak hidup aman, tolonglah jadi profesional.

"Bukan lagi menyanyi, sebab Syukri bukan artis dan tak perlu pun hendak menunjukkan benda merapu-rapu, sesuai dengan umur dan lagi satu, mak pesan tolonglah kasihan maruah kami semua. Tak payahlah berlagu-lagu Syukri. Semua orang tahu suara engkau tu tak sedap. Tak sedap pun, tak payah berlagu-lagu.

"Buruk anak, orang tak cakap kau buruk, orang cakap aku. Orang cakap mak yang tak pandai jaga anak.Mak bukan tak ajar, tak ada mak yang nak anak dia musnah... Tak ada. Mak rasa mak dah tarbiah kau dengan cara paling lembut, jagalah maruah kerana kebaikan kamu Syukri adalah kebaikan mak. Keburukan kamu Syukri adalah keburukan mak.

"Kalau betul engkau, mak tak didik dulu, kenapa tak semua adik-beradik tak ikut macam itu? Bukan mak tak didik, mak dah cakap dah. Sekarang kau buat lagi, lagu menangis. Lagu menangis kau, berdarah-darah tu kenapa?" katanya.

Rozita turut mempersoalkan kenyataan yang sering dibuat Aliff, konon hidupnya menderita. Sedangkan kata wanita itu, kehidupan anaknya serba lengkap: "Apa yang derita sangat? Berapa banyak nikmat yang Allah beri pada kau... Tak nampak ke?

"Nak bagi faham, macam mana kalau engkau cakap buruk - A, B, C dan D, orang cakap bukan untuk niat nak jatuhkan kau. Sebenarnya, memang kau yang pilih jalan jatuh. Sebab apa tau, memang kau suka orang kecam. Masalahnya perangai kau tu, terpalit dekat mak," tuturnya.

Sebelum mengakhiri video berkenaan, Rozita sempat berpesan kepada Aliff supaya menjaga maruah ibu bapa, adik-beradik dan anak-anak: "Bukan diri sendiri, tetapi, pandang maruah kami semua. Siapa? mak ayah, adik-beradik dan anak-anak kamu, Syukri. Mak sayang kamu. Mak minta maaf banyak-banyak. Mak terpaksa buat komen secara terbuka kerana sampai masa mak bersuara," ujarnya.

Sudah puas menegur secara baik dan kasar, dia tidak tahu apa lagi ikhtiar yang boleh dibuat untuk menyedarkan Aliff. Rozita berkata, dia sudah tidak sanggup menanggung malu atas sikap anaknya itu. Rata-rata netizen turut merasa sebak mendengar luahan tersebut serta bersimpati dengan nasib Rozita dan memahami perasaan seorang ibu yang hatinya disakiti.

Ibu mana yang tidak sayangkan anak, setiap teguran itu tujuannya adalah demi memastikan anaknya menjadi seorang insan yang lebih baik. Jangan terus membiarkan hati ibu terluka sehingga parah, berubahlah demi kebaikan semua pihak.

www.myartis.com / Sumber & foto: Beautifulnara, Berita Harian, Rozita Ibrahim & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DI AJAK PELUK AGAMA LAIN - AMY SEARCH DAH MALAS BIMBING NABILA?

"Saya tidak tahu dan dah malas. Saya tak mahu komen apa-apa," begitulah luahan bapa kepada Nabila Huda iaitu Amy Search mengenai perkembangan terkini anaknya itu.

Ternyata, tugas sebagai bapa sememangnya agak berat untuk ditanggung oleh Amy. Ini kerana, apa sahaja keburukan yang tersebar tentang anaknya itu pasti dia juga terkena tempiasnya.

"Sebenarnya, saya baru tahu perkara ini. Saya hanya akan berkongsi perasaan bersama isteri saya sahaja. Saya tidak akan bercerita kepada media.

Klik gambar untuk size besar

"Dengan siapa dia bersama, di mana dia berada, saya tidak tahu dan tidak mahu ambil tahu. Biarlah dia.

"Berita mengenai Nabila diajak pengikut laman sosial, Instagram, untuk menukar agama itu hanya diketahui oleh saya pada hari ini (semalam)," tambah Amy lagi seolah sudah serik memberi nasihat.

Bukan apa, sebelum inipun Amy sudah pernah menasihati dan menegur anak perempuannya itu... tetapi tidak berhasil.

Mendengar butir bicara Amy itu, ia seolah membayangkan penyanyi ini begitu kecewa dengan kelakuan Nabila yang merangkul gelaran, Selebriti Wanita Paling Seksi, di majlis Anugerah Stail Eh! 2014, baru baru ini.

Bahkan ini bukan kali pertama Nabila dilanda kontroversi, malah ada sahaja kontroversi baru yang diciptanya.

Ia termasuklah salah seorang pengikut laman Instagramnya, bernama Darian Christ telah mengajak Nabila untuk menukar agama kerana Islam dilihat sudah tidak relevan dengan kehidupannya.

Bagaimanapun, tidak diketahui sama ada ia ajakan serius atau sekadar untuk menyedarkan Nabila daripada terus bermimpi. Allahu a'lam!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


SELEPAS VIDEO LUCAH REDA - ZUL ARIFFIN KEMBALI AKTIF DI IG

Selepas kontroversi video lucah miripnya yang tersebar bulan lepas, akhirnya pelakon Zul Ariffin kembali mengaktifkan semula akaun media sosial Instagramnya semalam. Menerusi posting terbaharu yang dimuatnaik tengah hari Khamis, Zul bertanyakan khabar peminatnya serentak dengan kedatangan tahun baru 2020: "2020 already?? Hi guys," tulisnya ringkas bersama sekeping foto penggambaran filem terbaharunya 'Talbis Iblis'.

Kemunculan semula Zul itu disambut baik oleh peminatnya yang turut melayangkan ucapan tahun baru kepada aktor bertubuh sasa itu: "Hi bos, selamat kembali selepas sekian waktu. Kami merinduimu," tulis salah seorang pengguna." - "Hai hai hai. Bang Zul. Alhamdulillah keluar juga dari persembunyian," tulis @yuni5314."- "Finally comeback," tambah @nad_mohdnoor.

Zul telah menyahaktifkan akaun Instagramnya selepas tular sepotong video panas miripnya di Twitter sekitar 11 Disember lalu. Namun, Zul pernah menjelaskan video terbabit telah melalui proses suntingan deepfake oleh pihak yang tidak bertanggungjawab.

Klik untuk gambar besar

www.myartis.com / Sumber & foto: Astro Gempak & Instagram Zul Ariffin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADIRA HADIAHKAN MADU GELANG & CINCIN SEMPENA HARI LAHIR BUAT NETIZEN SEBAK & KAGUM

"Selamat hari lahir kakak sayang, tak tahu nak cakap apa tapi Alhamdulillah. Datang awal sehari sebab besok takut x sempat singgah," tulis penyanyi Adira Suhaimi, dimana dia menyambut hari lahir madunya, Datin Seri Syarifah Nor atau dikenali Datin Red dalam sebuah majlis serba ringkas.

Menerusi hantaran yang dimuat naik di laman Instagram baru- baru ini, Adira dilihat telah memeluk erat dan menyuap kek hari lahir selepas menghadiahkan seutas gelang serta sebentuk cincin.

Perkongsian penyanyi yang berusia 31 tahun itu telah berjaya meraih perhatian ramai.

Dalam pada itu, Datin Red menzahirkan ucapan terima kasih kepada Adira kerana sanggup meluangkan waktu dan memohon maaf kerana tidak dapat menjadi seorang kakak yang baik untuknya.

"Saya tak nak kata apa. Tiba-tiba kata nak datang rumah. Tiba-tiba kata OTW (on the way). Sebenarnya hari ini saya burnout gila. Tiba-tiba Allah hantarkan aku orang yang baik.

Klik untuk gambar besar

"Terima kasih sudah bersabar menjadi adikku. Maafkanlah kakakmu ini yang banyak kekurangan. Adira terima kasih tak tahu nak balas macam mana kebaikan awak," katanya.

Menjengah ke ruangan komen, rata-rata netizen meluahkan rasa kagum dan sebak apabila melihat hubungan diantara Adira bersama Datin Red yang sangat akrab walaupun hidup bermadu.

Malah, ramai yang memuji cara suami mereka yang merupakan seorang ahli perniagaan, Datuk Red atau nama sebenarnya Datuk Seri Adnan Abu dapat menguruskan kedua-dua isterinya dengan adil dan baik sekali.

Dalam pada itu, netizen mendoakan agar keluarga tersebut sentiasa dilindungi Allah selalu dan berharap selalu bahagia hingga akhir hayat.

Untuk makluman, Adira telah mendirikan rumah tangga dengan Datuk Red di Songkhla, Thailand pada 3 Disember 2015.

Hasil perkahwinan itu, mereka dikurniakan empat orang cahaya mata iaitu Anggrek, 6, Asan, 5, Anggun, 4 dan Ayoub yang kini berusia enam bulan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAMPAI HATI PANGGIL SAYA HAMLAU" - ALIFF SYUKRI SEDIH, HARAP DATUK AWIE TERBUKA HATI TERIMA KEHADIRANNYA

"Awak saya sedih sgt... Sampai hati dato awie panggil saya hamlau tau... saya dulu kumpul duit tau nak beli kaset Dato Awie... sampai mak saya marah saya kata saya membazir 😅... Kalau Dato Awie keluar tv depan tv saya duduk depan sekali tau... zaman filem sembilu sy penyokong tegar Dato Awie..

"Apa pun saya doakan Dato Awie selalu bahgia dunia dan akhirat dan terbuka hati terima kehadiran saya.. #datoawieidolasy 🤗," demikian kata usahawan kontroversi, Datuk Seri Aliff Syukri yang meluahkan rasa sedih apabila penyanyi rock tanah air, Datuk Awie berasa kurang senang dengan kehadirannya dalam industri muzik negara.

Dalam satu posting di laman Instagram miliknya, Aliff menyatakan bahawa dia merupakan seorang peminat tegar Datuk Awie. Dia turut menceritakan zaman lalunya di mana dia sanggup mengumpul duit untuk membeli kaset Datuk Awie sehingga dimarahi ibu kerana dianggap membazir.

Klik untuk gambar besar

Dalam pada itu, Aliff juga sangat berharap agar penyanyi lagu 'Sejati' itu dapat menerima kehadirannya di dalam industri muzik dengan hati yang terbuka.

Pada akhir coretannya, dia turut menggunakan tanda pagar #datoawieidolasy bagi menunjukkan bahawa dia masih meminati penyanyi rock tersebut.

Sebelum ini, Datuk Awie pernah meluahkan rasa kesal dengan sikap segelintir pengasas kosmetik yang dianggap ‘melacurkan’ serta merosakkan industri muzik tanah air.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALEESYA TERUJA SUDAH BOLEH MILIKI IC - ERRA DIDIK ANAK IKUT SUNNAH RASULULLAH

"Aleesya kini meningkat remaja dan pendekatan kita harus berbeza. Saya akui tiada pengalaman sebelum ini. Saya tengok proses pembesaran Aleesya, tengok cara dia berfikir serta pergaulannya dengan kawan-kawan dan apa yang dia minat.

"Semuanya sudah berubah. Jadi masa ini adalah masa mendidik. Kita berbalik kepada sunnah Rasulullah di mana usia tujuh tahun ke atas adalah masa untuk kita mendidik dia.

"Selepas itu kita mendekati dia sebagai kawan," kata penyanyi, pelakon dan pengacara Erra Fazira, 47, yang cuba mengamalkan pendekatan Rasulullah S.A.W dalam mendidik anak tunggalnya, Engku Aleesya.

Klik untuk gambar besar

Pada 30 Mac lalu, Aleesya atau nama penuhnya Engku Aleesya Engku Emran telah genap usia 12 tahun. Dek kerana itu, Aleesya teruja apabila sudah boleh memiliki kad pengenalan. Erra berkata, buat masa ini dia belum membawanya ke Jabatan Pendaftaran Negara (JPN) untuk proses itu.

"Terpulanglah sama ada bapa dia akan bawa atau saya. Mengenali Aleesya, dia tak kisah siapa pun yang akan uruskan. Kalau saya lapang saya buat. Begitu juga jika bapanya lapang, dia akan buat. Dia sangat fleksibel dalam perkara ini dan amat memahami," tuturnya.

Bagaimanapun, buat masa ini Erra tidak akan membenarkan Aleesya menyimpan sendiri kad pengenalan itu nanti, sebaliknya dia akan diberi salinannya saja atau faktor keselamatan.

"Aleesya teruja, tapi saya sebagai ibu tak bagi dia pegang kad pengenalan sebenar. Nanti dululah, saya akan bagi salinan kad pengenalan sahaja," ujarnya.

Dalam perkembangan lain, Erra atau nama sebenarnya Fazira Wan Chek mengambil kesempatan berehat daripada sebarang aktiviti seni sepanjang Ramadan.

"Sepanjang Ramadan, 80 peratus kerja saya kurangkan kecuali mana-mana yang tak dapat dielakkan, saya buatlah. Tiap-tiap tahun memang saya buat begitu iaitu kurangkan aktiviti," jelasnya.

www.myartis.com / Sumber & foto: Harian Metro & Instagram Erra Fazira

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JADI DUTA TANPA KIRA SOAL BAYARAN - AZMI SAAT TERINGIN BANTU MANGSA BANJIR, IKUT MISI KE SYRIA TAPI BIMBANG MENYUSAHKAN

Menjadi salah seorang duta bagi pertubuhan amal Yayasan Maghfirah sejak tiga tahun lalu, penyanyi Azmi Saat yang mahu mengumpul saham akhirat itu mendedahkan dia tidak pernah meletakkan sebarang bayaran.

Meskipun tidak menerima bayaran, Azmi atau nama sebenarnya Khairul Azmi Mohd. Saat berkata pihak yayasan tetap memberikan wang saku setiap bulan bagi memudahkan dia menghadiri program anjuran mereka.

"Saya memang seronok bila dapat tawaran jadi duta. Mula-mula mereka tanya berapa bayaran tapi untuk program macam ini, memang saya tak letakkan sebarang bayaran. Sebab saya pun tak tahu nak bantu macam mana, jadi dapat peluang dengan cara macam ini dah dianggap satu rezeki. Saya tolong bantu promosi yang mereka perlukan di laman sosial.

"Ikutkan memang tak ada bayaran untuk jadi duta. Tapi mereka tetap beri wang pembelanjaan dari segi duit tambang atau duit minyak setiap bulan," ujarnya yang dipetik sebagai berkata kepada mStar.

Klik untuk gambar besar

Dalam pada itu, vokalis kumpulan Caliph Buskers itu mengakui dia berasa terkilan kerana tidak dapat mengikuti misi bantuan ke Syria dan mangsa banjir kerana bimbang membebankan orang lain.

"Saya akan turut serta dalam program yang mereka adakan jika waktu itu saya tengah free tapi setakat ini banyak juga saya dapat join. Ini pun selepas tahun ketiga saya menjadi duta. Banyak program mereka lakukan tapi ada yang saya tak dapat nak turun padang seperti membantu mangsa banjir sebab kalau saya pergi pun, saya nak tolong apa.

"Sedih juga tak dapat join tapi bila fikir balik kalau saya datang pun macam menyusahkan orang lain pula. Kadang-kadang rasa cemburu juga tengok mereka ikut misi bantuan ke Syria dan luar negara. Saya nak juga merasai pengalaman itu tapi kalau pergi pun akan menyusahkan orang. Tapi kalau ada yang memang sudi bawa saya memang nak juga pergi," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK JADIKAN FARID KAMIL LEMAH, LEMBUT HATI

Bukan mudah untuk berubah. Namun semuanya menjadi berbeza dengan kehadiran anak lelaki dalam hidup Farid Kamil pada 2 Julai lalu. Ini kerana, pelakon itu akhirnya mengakui dia kini berubah sikap, lembut hati dan tidak mudah naik angin.

"Anak lelaki saya itu telah berjaya melembutkan hati saya yang sebelum ini mudah naik angin selain menjadikan saya seorang yang lebih matang.

"Kehidupan saya sebagai seorang bapa benar-benar membuatkan kehidupan saya berbeza dan ia susah untuk digambarkan dengan kata-kata.

"Saya tak pasti sama ada saya dah berubah atau tidak tetapi kehadiran anak saya itu membuatkan saya lebih matang berbanding sebelum ini sehinggakan David Teo juga berpendapat sedemikian," ujarnya dipetik sebagai berkata.

“Anak akan buatkan saya tersenyum tenang walaupun ketika dilanda masalah," tambahnya kepada media.

Bagaimanapun, buat masa ini Farid masih belum mahu mendedahkan nama anaknya dan mempunyai perancangan khas untuk memperkenalkan bayinya itu. Katanya, ia hanya akan didedahkan kepada umum menerusi sebuah program khas yang bakal diterbitkan oleh pihak Astro.

Menurut Farid lagi, dia bersama Diana Danielle juga teruja untuk melihat anak mereka membesar di depan mata dan ingin menumpukan sepenuh perhatian kepada anaknya itu walaupun sibuk dengan kerjaya masing-masing.


"KALAU POPULAR TAPI PEMINAT TAK UNDI, ITU TAK DIKIRA LAYAK MENANG" - CHUBB-E

"Alhamdulillah, syukur. Sikit pun tak rasa saya akan menang. Apa saya tahu, usaha saya untuk meminta peminat mengundi sudah dibuat dengan terbaik. Mereka terutama kelab peminat Chubbs Masterpiece tidak henti mengundi.

"Malah, dari awal tak jangka akan menang sebab calon lain adalah artis hebat dan lebih popular daripada saya. Orang pertikaikan kenapa bukan Hun Haqeem yang menang tapi kenapa saya menang.

"Mereka tak kenal saya, tapi saya menang. Sebenarnya, saya sudah jangka ini akan terjadi dan kecaman ini akan timbul. Tapi, ini bukan dirancang. Saya tak minta untuk menang. Saya menang pun adalah rezeki daripada Allah.

"Tak boleh nak buat apa dan tolak. Sebenarnya warganet pun tak boleh nak cakap begitu. Disebabkan mereka tak kenal saya, saya tak patut menang. Saya berbalik kepada rezeki. Ini semua kerja Tuhan.

"Kepada yang kecam, macam mana sekali pun tak boleh putar balik masa. Ini rezeki saya. Mungkin kepada calon lain yang tak menang, 'fan base' mereka tak terlalu mengundi macam mana kelab peminat saya buat.

"Ini adalah pertandingan berdasarkan undian, bukannya populariti semata. Kalau popular tapi peminat tak undi, itu tak dikira layak untuk menang. Apa saya tahu, sistem acara ini kalau nak menang, dapat top 5 atau kedudukan yang baik adalah berdasarkan undian.

Klik untuk gambar besar

"Jadi, saya sudah usaha dan 'push' untuk promo kepada peminat yang saya tercalon. Jadi, peminat undi saya. Saya tak harapkan apa-apa pun," kata penyanyi dan rapper, Chubb-E atau nama sebenarnya Muhammad Sharul Ashlyn AG Ashrul Affandy, 20.

Siapa Chubb-E? Apa lagu Chubb-E? Popular ka? Itu antara persoalan yang membanjiri ruangan komen dan status pengguna laman sosial ketika Chubb-E diumumkan sebagai pemenang kategori Artis Baharu Lelaki Popular pada Anugerah Bintang Popular BH ke-33 (ABPBH 33), kelmarin.

Menurut Chubb-E, kemenangan itu adalah rezeki daripada Allah SWT dan tidak sewajarnya dipertikaikan. Malah, Chubb-E yang popular menerusi lagu 'Padan Muka' itu mahu semua pihak menghormati format pertandingan itu yang menjadikan undian peminat sebagai penentu kepada pemenang setiap kategori.

Dalam masa sama, Chubb-E menyifatkan dia yang sudah lapan tahun berada dalam industri hiburan mempunyai kelompok peminat tersendiri.

"Rezeki saya, walaupun orang cakap saya tak layak dan kurang popular, mungkin saya popular di saluran lain. Tapi rezeki dah berpihak pada saya. Allah dah tulis. Kadang orang nak pertikaikan perkara ini seperti mempertikaikan rezeki Allah.

"Bagi saya ia tak patut. Tapi saya faham, saya tak popular dan cukup syarat nak menang. Tapi, pada akhirnya ini adalah kuasa undian. Daripada undi tentukan segalanya.

"Walaupun popular dan peminat tahu popular, jadi tak perlu nak undi. Dan anggap akan menang. Cuma, dalam industri ini saya sudah lali. Buat benda betul tetap dianggap salah, buat salah lagilah nampak salah. Sama juga macam dalam perkara ini. Saya menang pun salah. Apa pun, saya bersyukur ini adalah rezeki saya.

"Saya hargai dan berterima kasih pada ABPBH sebab mencalonkan nama saya dan berikan platform ini. Kepada artis lain dalam kategori saya, saya hormat semua. Saya berbesar hati disenaraikan dengan mereka yang hebat dan popular dalam kategori itu.

"Nak kata orang tak kenal dan saya dari mana, saya ini bermula dalam industri sejak lapan tahun lalu lagi. Tapi, nasib saya tak macam orang lain yang terus naik.

"Ada artis yang tercalon masih baru lagi, tapi nama terus naik mendadak. Jadi, mungkin 'fan base' mereka kurang, tapi popular. Mungkin saya tak popular, tapi 'fan base' banyak," ujarnya.

www.myartis.com / Sumber & foto: Harian Metro & Instagram Chubb-E

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INFO - ELIZA GANTI TIARA DALAM TEATER RAJA LAWAK

KUALA LUMPUR: Eliza Mustafa, pensyarah Akademi Seni Budaya & Warisan Kebangsaan (ASWARA) diberi kepercayaan untuk membawa watak ‘Juliah’ dalam teater Raja Lawak kali ini, menggantikan pelakon asalnya Datin Seri Tiara Jacquelina. Hal ini disahkan oleh pengarah dan penulis teater tersebut, Zakaria Ariffin, selepas pengumuman pelakon bagi watak tersebut 'disimpan' semasa sidang media pada Disember lalu.

Eliza Mustafa, anak jati Negeri Sembilan ini bukan 'orang baharu' dalam dunia teater. Penglibatannya telah bermula sejak 1996 dan pernah terlibat sebagai pereka tari teater Gamat selain berlakon dalam teater Bangsawan arahan Rahman B.

Eliza Mustafa - klik untuk imej besar...

“Dalam Raja Lawak, saya memegang watak yang pernah dilakonkan oleh Datin Seri Tiara Jacquelina. Ini merupakan cabaran besar kepada saya untuk membawa watak mengikut pemahaman dan cara saya sendiri selain cuba menepati kehendak pengarah,” ujar Eliza semasa sesi latihan teater Raja Lawak di ASWARA baru-baru ini.

Melakonkan watak ‘Juliah’ serta digandingkan dengan pelakon-pelakon berpengalaman seperti Jalil Hamid, Imuda dan Abon merupakan pengalaman dan peluang yang besar kepadanya. Eliza juga berharap semua pihak yang terlibat dalam pementasan ini berpuas hati dengan lakonannya serta dapat memberi persembahan terbaik semasa pementasan dijalankan nanti.

“Berganding dengan pelakon asal teater ini seperti Jalil Hamid dan Imuda pastinya membuat saya lebih teruja dan bersemangat untuk membawa watak tersebut sebaiknya,” tambah Eliza.

Sementara itu, menurut Zakaria Ariffin pula, Watak ‘Juliah’ diberikan kepada Eliza kerana pengalamannya dalam dunia teater. Dan dia juga yakin dengan kebolehan Eliza untuk membawakan watak tersebut sebaiknya.

Teater Raja Lawak ini bakal dipentaskan di Auditorium Dewan Bandaraya Kuala Lumpur (DBKL) bermula 16 hingga 25 Januari ini. Teater ini merupakan produksi terbitan bersama Institut Terjemahan & Buku Malaysia (ITBM) dan Persatuan Penulis Nasional (PENA), dengan kerjasama Dewan Bandaraya Kuala Lumpur (DBKL) dan ASWARA.

Tiket boleh didapati pada harga RM20, RM30, RM40 dan RM50 menerusi laman sesawang www.ticket2u.biz atau boleh menghubungi talian 03-4147 8600.


DITAHAN POLIS - BEKAS SUAMI ZARINA ANJOULIE BEBAS DENGAN JAMINAN

"Pelakon itu mendakwa terima pesanan berunsur ugutan daripada bekas suami bertujuan untuk mengaibkannya di media sosial.

"Sehubungan itu pada semalam (Ahad), suspek telah hadir ke IPD untuk dirakam percakapan dan ditahan sebelum dibebaskan dengan jaminan polis," kata Ketua Polis Daerah Nilai, Superintendan Mohd Fazley Ab Rahman, berhubung kes bekas suami kepada pelakon Zarina Anjoulie iaitu Eliyas Azhar yang ditahan di Ibu Pejabat Polis Daerah (IPD) Nilai pada Ahad.

Eilyas Azhar 20, ditahan susulan laporan polis dibuat oleh Zarina Anjoulie atau nama sebenarnya Zarina Anjoulie Lavocah Mohd Fahizul, 34, pada Sabtu.

Tambah Mohd Fazley, kes disiasat mengikut Seksyen 507 Kanun Keseksaan dan kertas siasatan akan dirujuk ke Timbalan Pendakwa Raya untuk keputusan dalam waktu terdekat.

"Inilah apa yang aku kena harungi. Dengan Yas (Eilyas), semuanya duit. Sebab itu, aku saja tawarkan nak pancing dia.

"Tapi, masa dia nak ceraikan aku bukan main letak dalam Instagram Story. Semua ini aku dah bagi kepada polis dan peguam," tulis Zarina Anjoulie, pada Ahad yang memuat naik di Instagram beberapa bukti tangkap layar mesej perbualan yang mana Zarina bertanya sama ada dia perlu membayar Eilyas jika ingin diceraikan, sekali gus lelaki itu meletakkan harga bayaran berjumlah RM10,000.

Dia juga turut berkongsi laporan polis yang dibuat mengenai tindakan Eilyas yang pernah memanjat pagar rumahnya untuk merakam gambar dan videonya dalam keadaan aib.

Untuk makluman, sebelum  bercerai, mereka mendirikan rumah tangga pada 17 Julai tahun lalu di Pejabat Agama Islam Daerah Seremban.

Ketika itu, Zarina sudah empat tahun bergelar ibu tunggal selepas bercerai pada Disember 2016.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK PERNAH PUJUK BALIK, IBU BIMBANG NASIB SAJAT: "SAYA TAHU DIA BUAT UNTUK KEBAIKAN DIRI DIA"

"Tak... memang saya tak pujuk dia balik. Saya tahu risiko dia. Saya tak nak pujuk, biar dia buat (urus) sendiri hal dia. Saya tengok rezeki dia lagi melimpah ruah daripada dia kat Malaysia. Maju betul dia kat sana, saya betul-betul bangga dengan dia," kata ibu kepada usahawan kontroversi Sajat tentang anaknya itu yang kini memulakan kehidupan baharu di Australia.

Tidak sesekali pujuk Sajat atau nama sebenarnya Muhammad Sajjad Kamaruz Zaman pulang ke Malaysia. Demikian pendirian ibu Sajat iaitu Maimon Omar, 66, apabila dia lebih rela anaknya itu kekal berada di sana kerana bimbang bakal berdepan tindakan undang-undang seandainya dia pulang ke negara ini.

Selepas Sajat melarikan diri ke Australia sejak Oktober 2021, banglo 10 bilik yang berada di Kota Damansara yang kini dalam proses untuk dijual pada harga RM9.5 juta itu didiami ibu bapa Sajat bersama dua orang anak angkatnya iaitu Syahmi dan Syaza yang masing-masing berusia tujuh tahun.

Klik untuk gambar besar

Bercerita lanjut tentang anaknya itu, Maimon berkata sebagai ibu, doa dan restunya sentiasa bersama Sajat walau apa pun yang terjadi. Sementara itu ditanya tentang kecaman yang dilemparkan banyak pihak terhadap Sajat dan keluarganya, Maimon bagaimanapun memilih untuk tidak terlalu memikirkan tentang hal berkenaan. Ujarnya, sebagai ibu dia lebih tahu tentang apa yang berlaku terhadap Sajat.

"Kami kerap berhubung, rasa macam dia ada kat sini saja. Apa-apa pun dia cerita, apa dia nak buat dia beritahu... minta restu dan doa. Apa sahaja saya reda. Apa yang jadi dekat rumah dia, orang buat apa pun saya reda. Itu sahaja jalan terbaik. Kita tak nak burukkan sesiapa. Buat sajalah apa yang kau rasa nak buat. Apabila kau buat, Allah akan datangkan rezeki.

"Saya tak kisah, apa mereka kata... lantaklah. Tapi saya tahu apa dia (Sajat) buat tu untuk kebaikan diri dia. Kita jangan pedulikan orang, pedulikan diri kita saja. Orang nak kata apa pun kata la. Tak kisah... yang kita tahu sekarang ni buat benda yang betul. Tak mengapa, orang yang kata tu mereka yang akan tanggung. Saya dah lali tak kisah apa pun, orang kata apa pun saya tak kisah.. saya tahu apa dia buat," jelasnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IRA KAZAR DIPERINTAH OLEH MAHKAMAH JANGAN GANGGU PUTERI SARAH

Pihak mahkamah memerintahkan anak kepada pelakon Kazar iaitu Ira Kazar yang didakwa menjadi punca kepada keretakan rumah tangga pasangan selebriti Syamsul Yusof dan Puteri Sarah Liyana, untuk tidak memuat naik sebarang hantaran di media sosial.

Ira atau nama sebenar Faghirah Fatini Kazaruddin diperintah untuk berhenti mengeluarkan, menyebarkan dan menghantar sebarang kenyataan atau apa sahaja bentuk gangguan terhadap Puteri Sarah dalam media sosial sehinggalah perbicaraan penuh kes berkenaan.

Menurut peguam yang mewakili Puteri Sarah iaitu Datuk Akberdin Abdul Kader, mahkamah juga mengekalkan perintah interim injuksi kepada Ira Kazar di mana tidak boleh mengganggu Puteri Sarah, sekiranya gagal maka ia dianggap menghina keputusan mahkamah.

"Pihak defendan (Ira Kazar) sendiri sudah mengaku dan berjanji tidak akan membantah perintah interim injunksi sehingga mahkamah buat keputusan di akhir kes. Di akhir kes mahkamah kita akan kemukakan segala kerugian dan ganti rugi untuk pihak mahkamah memberikan pampasan," jelasnya yang dipetik sebagai berkata kepada mStar.

Klik untuk gambar besar

Akberdin yang mewakili Puteri Sarah selaku plaintif ditemui selepas pengurusan kes di hadapan Hakim Mahkamah Sesyen Sivil, Rofiah Mohamad di Kompleks Mahkamah Kuala Lumpur pada Isnin.

Bagaimanapun dalam prosiding yang berlangsung, Ira selaku defendan dan Puteri Sarah tidak hadir dan mahkamah kemudian menetapkan 23 Ogos depan untuk pengurusan kes seterusnya.

Sebelum ini, plaintif telah mendapatkan perintah interim injunksi dan permohonan itu telah dihantar kepada defendan pada 28 Jun lalu. Sementara itu, peguam kedua-dua belah pihak belum lagi memberi kata putus untuk menyelesaikan perkara ini secara baik.

"Sekiranya ada inisiatif (selesai cara baik) kita tengok dulu... kita bukan arrogant (ego) jadi asalkan tawaran itu logikal kita akan pertimbangkan selepas mendapat arahan anak guam (Puteri Sarah)," kata peguam itu lagi.

Selain Akberdin, peguam plaintif yang turut hadir dalam pengurusan kes itu ialah Siti Natasha Basheer Hassan. Sementara itu, peguam Ammar Ghalip yang mewakili Ira Kazar ketika dihubungi turut mengesahkan pihaknya perlu memasukkan pembelaan dalam tempoh sebulan sebelum atau pada 4 Ogos ini.

"Saya sudah memasukkan dan menyerahkan kehadiran kepada plaintif dan mahkamah mengesahkan defendan (anak guam) telah melantik peguam dan kehadiran dimasukkan pada Jumaat lalu," kata Ammar.

Menerusi kenyataan Puteri Sarah sebelum ini, tindakan saman ini dibuat di Mahkamah Sesyen Kuala Lumpur dan dua aduan di Jabatan Agama Islam Selangor (Jais) kerana merasakan ia jalan terbaik untuk menyelesaikan semua kemelut selepas empat tahun menyimpan perasaan.

Pergolakan rumah tangga pasangan selebriti itu berlarutan sejak empat tahun lalu dan Puteri Sarah pernah mengatakan tidak lagi tinggal sebumbung dengan suaminya gara-gara gangguan orang ketiga. Pelakon wanita itu juga mendakwa individu terbabit melakukan gangguan berkenaan dengan bersembunyi di sebalik puluhan akaun media sosial palsu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BERKAT DOANYA, RAMAI DATANG BELI" - AZLEE TAK SANGKA EBIT LEW MUNCUL DI GERAINYA

Pelawak Azlee Senario atau nama sebenarnya Azlee Jaafar yang kini menjalani perniagaan buah-buahan dan hasil laut yang diusahakan sejak beberapa bulan lalu, tidak menyangka personaliti dakwah iaitu Ustaz Ebit Lew datang melawat gerai miliknya yang terletak di Bandar Saujana Utama, Sungai Buloh, Sabtu lalu. Kunjungan tersebut dibuat selepas tular foto Azlee Senario berniaga di tepi jalan.

Menganggap ia satu kejutan yang besar, Azlee meluahkan rasa syukur dengan kehadiran Ebit Lew yang memberi kata-kata semangat untuk dia terus mencari rezeki dalam tempoh pandemik Covid-19. Menurut Azlee, pakar motivasi itu juga membeli buah-buahan yang dijualnya selain memberikan sedikit sumbangan berbentuk wang tunai.

"Sejujurnya saya terkejut apabila gambar saya berniaga menjadi tular. Mungkin dari situ beliau nampak dan tergerak hati nak datang ke gerai saya. Bagi saya, ia satu kejutan yang amat besar. Saya sangat terharu dengan kehadirannya yang sanggup turun bertemu dengan saya di tapak berniaga.

"Dia memberi kata-kata semangat dan perangsang kepada saya agar jangan pernah berputus asa kerana Allah sayang. Semangat yang dia berikan sebagai satu sumber dan ilham untuk saya mencari rezeki di kala pandemik. Dia juga ada membeli buah-buahan serta sedikit sumbangan. Saya sangat bersyukur dan berkat doanya, ramai orang datang membeli... Alhamdulillah," ujar Azlee.

Klik untuk gambar besar

Pada minggu lalu, tular foto Azlee sedang duduk berniaga buah-buahan sambil menunggu pelanggan di laman sosial dan rata-rata netizen meminta orang ramai untuk membantu pelawak itu dengan membeli hasil jualannya di tapak pasar malam di Saujana Utama, Sungai Buloh.

Azlee mula berniaga buah-buahan dan hasil laut seperti ikan, ketam, kupang, kerang, lala dan siput sedut di tapak pasar malam di Saujana Utama sejak Perintah Kawalan Pergerakan (PKP) 3.0 dikuatkuasakan Jun lalu.

Dalam pada itu, Azlee mengakui banyak kerja termasuklah penggambaran filem serta konsert Senario terpaksa ditangguhkan berikutan kerajaan masih tidak membenarkan sebarang aktiviti seni.

Biarpun terkesan dengan keadaan sekarang, pelawak berusia 54 tahun ini tidak pernah patah semangat untuk mencari sumber pendapatan bagi menyara kehidupannya sekeluarga.

"Buat masa ini, semua aktiviti seni terpaksa ditangguhkan sehingga kerajaan membenarkan semula. Jadi, saya kena cari sumber pendapatan lagi. Sepatutnya saya dan ahli Senario lain menjalani penggambaran untuk filem kami di Terengganu. Semuanya sudah dirancang dan tinggal untuk jalankan penggambaran saja.

"Konsert 25 tahun Senario yang sepatutnya diadakan bulan November pun terpaksa ditunda. Tapi tak apa, ia tidak mematahkan semangat saya untuk mencari rezeki menyara keluarga. Sebab itu saya berniaga... walaupun berniaga buah-buahan dan seafood seperti udang galah tak banyak untung tapi saya dapatlah beli barangan keperluan serrta menyara keluarga dalam keadaan sekarang," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALYAH DEDAH ALLAHYARHAM RIDZUAN HASHIM SAUDARANYA: "ARWAH YANG BAWA SAYA DALAM INDUSTRI INI"

"Saya tak pasti bagaimana pertalian keluarga kami. Apa saya tahu arwah adalah saudara di sebelah arwah bapa saya. Kami memang sudah lama tidak berjumpa.Tetapi arwah adalah antara orang penting ketika awal saya menjadi penyanyi.

"Arwah yang bawa saya dalam industri seni ini.Malah arwah abang juga pernah berpesan kepada Ridzuan untuk menjaga saya dan dia anggap saya seperti adiknya.

"Arwah Ridzuan antara salah seorang penulis lagu 'Kita Adalah Kita' yang pernah saya nyanyikan di awal kemunculan dahulu," demikian kongsi penyanyi Datin Alyah, 42, yang mendedahkan Allahyarham Ridzuan Hashim mempunyai pertalian keluarga dengannya dan merupakan individu terawal yang membantu kerjaya seninya sekitar tahun 2001.

Kata Alyah, dia terkejut dengan pemergian arwah Ridzuan kerana tidak pernah mengetahui tentang penyakitnya ketika berjumpa kali terakhir sebelum pandemik C0V1D.

Klik untuk gambar besar

"Saya dah lama lost contact dengan arwah sehingga lah kami berjumpa kembali kira-kira tiga tahun lalu. Saya tak sangka dia pergi cepat kerana saya sendiri tidak tahu dia sebenarnya sedang sakit," tuturnya.

Pada Khamis (4 Mei) lalu, Ridzuan atau nama penuhnya Mohd Ridzuan Hashim, 62, meninggal dunia akibat serangan jantung selepas rebah ketika sedang bersarapan di kediamannya di Bandar Tun Razak, Kuala Lumpur.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU DATUK RED & RUHAINIES: "APA SEKALI PUN YANG TERJADI, SAYA REDA" - ADIRA

Ditanya mengenai penyebaran video suaminya, Datuk Seri Adnan Abu bersama pelakon Ruhainies yang menjadi viral di sosial media semalam, penyanyi Adira Suhaimi, 25, bagaimapaun enggan mengulas lanjut sebaliknya meminta semua pihak menghormati privasi rumahtangga dan memberi ruang buat dia sekeluarga.

"Benar saya sudah dimaklumkan mengenai video tersebut namun memilih untuk tidak memberi sebarang komen berhubung perihal itu.

"Saya berharap agar semua pihak memberi ruang dan memahami situasi saya. Hal rumahtangga terlalu peribadi untuk dikongsi bersama umum pada ketika ini.

"Saya sudah menghubungi Ruhainies bagi mendapatkan penjelasan dan tidak timbul rasa marah terhadap beliau. Biarlah suami saya menyelesaikan kemelut ini sendiri bersama Ruhainies. Apa sekali pun yang terjadi, saya reda," ujar Adira dipetik sebagai berkata.

Ruhainies mengesahkan gambar dan video viral di sosial media pada Jumaat membabitkan dirinya dan suami Adira. Menerusi video tersebut kedua-dua mereka kelihatan mesra sehingga mencetuskan tanda tanya hubungan berkenaan.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Ruhainies turut memaklumkan mereka sebelum ini pernah bekerjasama bagi menjayakan sebuah video kormersial sempena Hari Raya Aidilfitri lalu untuk syarikat milik usahawan itu.

Adira yang juga naib juara program Akademi Fantasia musim kelapan (AF8) itu sebelum ini mengaku bernikah dengan Adnan di Songkhla, Thailand, Disember tahun lalu.

Berita perkahwinan Adira menjadi viral di internet apabila seorang wanita dikenali sebagai Datin Red memuat naik gambar bersama Adira menerusi akaun Facebook.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


UCAPAN RINDU LISA SURIHANI BUAT ARWAH BAPANYA

Sempena Hari Bapa semalam, Lisa Surihani yang tidak dapat menyembunyikan kerinduan terhadap bapanya telah memuat naik satu gambar bersama arwah bapanya sewaktu dia berusia dua tahun beserta kapsyen yang sangat menyentuh hati.

"I was 2 years old. Year 1988. A picture of me and my arwah Daddy. Al-Fatehah. Thank you for appearing in my dream the other day when I was in Melbourne, Daddy. Terubat sikit rindu Surihani pada Daddy. Miss and love you," tulis Lisa di laman IGnya.

Klik gambar untuk size besar

Ucapan Lisa itu telah mendapat perhatian peminat yang turut sama merasai kesedihan isteri kepada Yusry KRU itu.

Dalam pada itu, peminatnya juga tidak putus-putus menyedekahkan Al-Fatihah kepada arwah bapanya selain mendoakan Lisa sentiasa berada dalam keadaan yang sihat disamping kandungannya yang kini hampir berusia enam bulan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"SAYA SANGAT MENGHARGAI..." - NAD ZAINAL LUAH RASA SYUKUR SUDAH DIBENARKAN KELUAR WAD

Pelakon Nad Zainal yang tampil membuat kemunculan pertama menerusi siaran langsung di TikTok pada malam Sabtu itu meluahkan rasa syukur apabila sudah dibenarkan keluar wad dan kembali ke pangkuan keluarga dan bertemu kedua-dua anaknya, selepas sebulan dimasukkan ke hospital akibat pendarahan dalam paru-paru.

Dalam pada itu, Nad atau nama sebenarnya Farah Nadia Zainal Abidin, 32, turut menjelaskan keadaan terkini kesihatannya yang masih belum sembuh sepenuhnya selain mudah mengalami masalah pernafasan pendek apabila terlalu banyak bercakap.

Pun begitu, menerusi video siaran langsung berkenaan, Nad yang mengenakan baju berwarna hitam dan tudung rona krim kelihatan ceria dan aktif selain tidak henti-henti mengucapkan terima kasih kepada semua yang sering mendoakan kesihatannya.

"Pengalaman selama sebulan di hospital amat bermakna buat saya menghargai kehidupan saya dan lebih berhati-hati tentang kesihatan saya... menghargai orang sekeliling dan selalu buat pemeriksaan kesihatan serta menghargai semua makanan.

"Nafas saya masih pendek, tak boleh cakap banyak kerana paru-paru masih belum sembuh sepenuhnya. Apabila saya dah mula tercungap percakapan saya akan jadi laju atau terlalu perlahan... saya juga mengalami batuk tapi bukan kerana C0V1D," tuturnya.

Klik untuk gambar besar

Tambah Nad, buat masa ini, dia perlu menelen 11 biji ubat setiap hari bagi membantu proses penyembuhan selain perlu membuat senaman pernafasan.

Berhubung spekulasi yang bertebaran sepanjang menerima rawatan dan ditidurkan, Nad menafikan dakwaan kononnya dia sakit disebabkan kesan long C0V1D dan juga menghidap sakit buah pinggang kesan pengambilan suplemen itu tidak benar sama sekali.

"Semua dakwaan itu tidak benar. Saya hanya mengalami masalah paru-paru berdarah. Saya sendiri sukar nak jelaskan punca mengapa ia berlaku... tapi saya akan kongsi lebih lanjut mengenainya kelak," ujarnya.

Sementara itu, Nad turut melahirkan rasa terima kasih kepada ibu bapanya dan rakan-rakan selebriti yang tidak henti-henti bertanya khabar dan risaukan keadaan kesihatannya, selain banyak membantu dia serta mengumpulkan dana bagi menampung kos rawatan sepanjang di hospital.

Terutama sekali rakannya, pelakon Ungku Ismail, Nad meluahkan rasa terharu serta menghargainya yang banyak membantu serta menjelaskan semua spekulasi tidak benar tentang keadaannya kepada orang ramai.

"Waktu sakit kawan-kawan terdekat begitu merisaukan keadaan kesihatan saya. Begitu juga dengan ahli keluarga. Keluarga saya sangat kuat. Walaupun saya anak yang degil tapi mereka tetap bersama saya. Sepanjang ditidurkan juga saya selalu terbayangkan wajah anak-anak dan ibu bapa saya," katanya.

"Pada waktu ini, dia individu yang rapat dengan saya. Saya sangat menghargai insan bernama Ungku Ismail Aziz. Dia banyak membantu beri semangat dan menjawab segala spekulasi. Itu sajalah. Saya tak nak jawab lagi," katanya.

Akhir kata, Nad memaklumkan, buat masa ini, dia akan berehat daripada lakonan bagi membolehkan dia benar-benar sembuh sebelum kembali ke set penggambaran.

"Saya ambil rehat selama dua bulan untuk persiapkan diri saya. Kalau nak berlakon pun saya nak persiapkan diri saya... saya nak kembali dalam keadaan sihat dan nak berikan yang terbaik kepada peminat yang mendoakan saya. Rakan-rakan dan keluarga pun minta saya untuk berehat dahulu dan tidak terus berkerja," jelasnya.

Terdahulu, Nad dimasukkan ke Hopsital Pakar KPJ Ampang Puteri sejak 20 November lalu akibat jangkitan kuman pada paru-paru. Malah, sejak Nad dirawat di hospital, pelakon Ungku Ismail dan juga pengarah Shahrulezad Mohammedin banyak berkongsi perkembangan aktres berkenaan.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INI JAWAPAN PADU PU AZMAN BILA DIKECAM BUAT AKAUN TIKTOK

Menerusi satu muatnaik baru-baru ini di laman Instagram, penceramah bebas dan pelakon iaitu PU Azman ataupun lebih dikenali sebagai Cik Man telah mengumumkan bahawa dia kini sudah mempunyai akaun TikTok.

Namun tindakan Pu Azman bagaimanapun telah menerima kecaman salah seorang netizen dimana dia berpendapat bahawa aplikasi tersebut bukanlah sebuah platform yang baik walaupun niat PU Azman hanya sekadar menyebarkan dakwah kepada peminat.

Tambah netizen tersebut, TikTok lebih sinonim kepada anak muda yang ingin berhibur dan dipenuhi dengan video-video tidak elok untuk dilihat seperti gambar perempuan yang tidak menutup aurat dan pelbagai lagi. Netizen turut menyarankan supaya penceramah itu membuka saluran Youtube berbanding TikTok.

Klik untuk gambar besar

"Rasanya tak payah lah Cik man nak buat akaun TikTok ni. Lagi-lagi ketika PKP (Perintah Kawalan Pergerakan) ini. Budak-budak sekolah lagi aktif dengan TikTok.

"Meskipun Cik Man salurkan benda yang positif tapi ada sampingan yang Cik Man kena tahu iaitu sebelum mereka buka TikTok, mesti ada video gambar-gambar pempuan tak tutup aurat sedang gelek sana sini. Lebih baik  Cik Man buka saluran di YouTube atau di Instagram," komen salah seorang netizen.

Pun begitu, Cik Man tidak berdiam diri malah dalam kemas kini terbaharunya di Instagram  tak menafikan ada perkara negatif ditayangkan di TikTok. Namun sebagai pengguna yang bijak mereka perlulah memperbetulkan niat.

"Ada orang cakap TikTok tempat tengok dedah aurat. Memang tak dinafikan. Dedah aurat ni tak payah tunggu TikTok. Dalam semua media sosial pun ada.

"Kau yang tentukan niat kau pergi sana. Dah kau mencari, memanglah dapat. Kau asyik terperangkap dengan persepsi, tapi kau sendiri tak ubah," jawabnya.

Dalam entri terbaharu dia memuat naik video pertama yang dimuat naik ke akaun TikTok. Entri tersebut bagaimana pun mendapat sokongan daripada pengikutnya yang turut bersetuju dengan pendapat Cik Man.

www.myartis.com / Sumber & foto: Astro Gempak & Instagram PU Azman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA PENGARAH SHAHRULEZAD TAMPIL TEGUR: "JANGAN DIMEGAHKAN SANGAT SPM 7G TU"

"I think I desperately need to share this. Sebesar besar kekayaan ialah kaya ilmu dik. Not how much money you earn everyday. Di samping kita menyeru kepada positivity setiap hari. Abam jugak menyeru kepada adik adik instafemes di luar sana menyeru kepada perkara yang benar. Iaitu kepentingan ilmu.

"Ilmu ada lah segala-galanya. Tak kira lah kau cuma mampu tinggal di rumah kotak sekali pun. Tak kisahlah kalau kau cuma berkereta kancil. Janji kau berilmu dalam pelbagai bidang. Jgn dimegahkan sangat dengan SPM 7G tu. Dihina pun jangan," demikianlah kata pengarah Shahrulezad Mohameddin atau lebih dikenali sebagai Budak Ijat.

Shahrulezad menerusi laman Instagram miliknya telah memberikan pendapat ikhlasnya mengenai sikap segelintir pihak yang merasakan ilmu bukanlah sesuatu perkara yang penting terutamanya di era serba moden ini. Menurut Shahrulezad, walau sesukar mana pun kehidupan seseorang itu, ilmu seharusnya menjadi keutamaan.

Klik untuk gambar besar

Jelas pengarah drama 'Nur' itu lagi, dia turut menyeru individu-individu di luar sana terutamanya para personaliti media sosial untuk berhenti memberi bayangan kepada pengikut-pengikut mereka bahawa tanpa ilmu mereka juga boleh berjaya.

"Tapi jangan sesekali mengelirukan adik adik kita diluar sana dengan memberi bayangan yg ilmu tu tak penting. Demi Allah ilmu adalah yg PALING penting sekali. Islam menuntut kita berilmu bukan suruh kita mengejar kefemesan dalam mencipta kekayaan. Apatah lagi bermegah megah dengannya atas alasan motivasi yg palsu. Real motivation here is KNOWLEDGE!

"Tanpa ilmu mencipta aplikasi media sosial yang adik gunakan sebagai lubuk buat duit. Adik sudah pasti tak akan merasa sama sekali memiliki mustang yang adik dok megah megahkan tu. Untuk jadi kaya menggunakan medsos macam adik ni pun perlukan ilmu dik. Bukan semata mata pada rupa dan nasib," ujarnya lagi.

Shahrulezad turut menambah, ilmu yang dicari akan sentiasa bawa kita ke hadapan manakala populariti pula hanyalah bersifat sementara: "Ilmu tak akan susut nilai. Kereta Mustang ya! Abam bukan cemburu tau. Abam cuma kesian melihat mindset sesetengah instafemes yg alahai... bijik kacang hijau pun lagi besar abam rasa.

"Ditakdirkan suatu hari nanti seluruh internet di dunia ni lumpuh. Apa kau nak buat dik? Modal apakah lagi yg boleh kau guna selain dari ilmu untuk meneruskan kehidupan. Guys, We are not only need to spread positivity dalam hidup tapi kita juga terdesak untuk menyebarkan kebenaran yang benar.

"Apa yang adik 'bertuah' ni cuba sampaikan pada 'rakyat jelata/follower' dia sangat misleading dan kita WAJIB perbetulkan. Salam hari Isnin utk semua. Trust me. Kefemesan yg kita kecapi hari ni jugak adalah satu ujian dari Allah yg akan kita dipersoalkan di akhirat kelak," akhirinya.

www.myartis.com / Sumber & foto: Media Hiburan & Instagram Shahrulezad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONGSI REZEKI RM300K - ALIFF SYUKRI DIPUJI

Setiap apa yang dilakukan jutawan kosmetik terkenal, Datuk Seri Aliff Syukri kebiasaannya akan dikecam kerana netizen menyampah dengan sikapnya yang suka menunjuk.

Tapi ramai yang tidak tahu sisi baik Aliff Syukri yang sentiasa membantu orang susah dan baru-baru ini, pengasas produk D'Herbs itu memuatnaik video memperlihatkan beliau memberikan sumbangan makanan dan wang tunai kepada mereka yang memerlukan.

Menerusi video tersebut, Aliff memberitahu setiap tahun dia akan memberikan zakat berbentuk makanan, sumbangan Hari Raya dan wang tunai bernilai RM300,000.

Katanya lagi, rezeki tersebut adalah berkat sokongan orang ramai yang membeli produk keluarannya dan anda jugalah penyumbang kepada mereka yang memerlukan.

Klik untuk gambar besar

Rata-rata netizen memuji sikap Aliff yang sentiasa membantu meringankan beban mereka yang memerlukan dan ramai mendoakan agar Aliff sekeluarga dimurahkan rezeki.

Ada juga netizen meminta agar Aliff Syukri turut menghulurkan derma ke Tabung Harapan Malaysia dan membantu kerajaan baharu.

Apa-apapun, baguslah berkongsi rezeki pada yang memerlukan dan diharap lebih ramai insan seperti Aliff Syukri.

www.myartis.com / Sumber: Oh My Media

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AKIBAT COVID-19 - PELAKON MAK LAMPIR, FARIDA PASHA MENINGGAL DUNIA

Pelakon terkenal Indonesia yang popular menerusi watak Mak Lampir dalam drama bersiri 'Misteri Gunung Merapi' itu dilaporkan telah meninggal dunia pada Sabtu lalu akibat jangkitan wabak Covid-19.

Berita sedih tersebut turut dikongsikan oleh cucunya, penyanyi Ify Alyssa di laman Instagram miliknya semalam.

"Assalamualaikum. Telah kembali ke Rahmatullah ibunda atau nenek kami, Hajjah Farida Pasha binti Ali Husen pada 16 Januari 2021 pada pukul 7.35 malam (waktu tempatan)," ujarnya.

Pada masa sama, Ify turut memohon semua pihak untuk memaafkan neneknya jika pelakon tersebut pernah melakukan kesilapan dengan sesiapa pun.

Klik untuk gambar besar

"Tolong doakan semoga roh nenek dicucuri rahmat dan ditempatkan dalam kalangan orang-orang yang beriman," katanya.

Terdahulu, Farida dilahirkan di Tasikmalaya, Jawa Barat, Indonesia pada 21 Ogos 1952. Aktres itu terkenal kerana sering membintang filem bergenre seram dan sangat sinonim dengan watak seorang nenek kebayan bernama Mak Lampir menerusi sinetron bersiri, 'Misteri Gunung Merapi' yang ditayangkan selama tujuh tahun.

Kali terakhir Farida yang telah membintangi lebih daripada 30 buah filem itu muncul di layar perak adalah menerusi filem 'The Secret: Suster Ngesot Urban Legend' pada tahun 2018.

www.myartis.com / Sumber & foto: Kosmo, Astro Gempak & Instagram @ifyalyssa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


YATT HAMZAH BAKAL JALANI IBADAH PUASA DI MEKAH

Kebahagiaan Yatt Hamzah sekeluarga tidak terhenti disitu, malah lebih bermakna apabila tahun ini mereka tiga beranak diberikan kesempatan menunaikan umrah sekaligus menyambut Ramadan di tanah suci Mekah.

Ini merupakan umrah kali ketiga bagi Yatt tetapi pertama kali ketika Ramadan. Sementara, bagi Mutalib dan Suci merupakan umrah kali kedua mereka.

Katanya, dia memang sudah lama memasang impian mahu menyambut dan berbuka puasa di depan Masjidil Haram.

Klik gambar untuk size besar

"Sebenarnya ia perancangan spontan, saya yang ajak suami ke sana sebab memang sudah lama saya teringin sangat mahu menyambut Ramadan di sana, berbuka dengan kurma dan air zam-zam di depan Masjidil Haram.

"Walaupun pada mulanya proses untuk ke sana agak mustahil sebab kalau kita mahu buat umrah pada bulan Ramadan, kosnya dua kali ganda dan proses seperti visa juga sukar diperolehi dengan cepat tetapi alhamdulillah segala urusan kami berjalan lancar.

"Insha Allah, sempena Ramadan ini saya mahu cari keredhaan-Nya. Mudah-mudahan umrah ini akan mengakrabkan lagi ikatan kami sekeluarga.

"Walaupun berpuasa, ini juga kira 'honeymoon' saya dan suami" ujar Yatt dipetik sebagai berkata.

Mengenai perkembangan lain, Yatt kini telah melebarkan sayapnya dalam perniagaan dengan pembukaan cawangan butiknya yang ke-3 Suci di Wangsa Melawati kelmarin.

Sungguhpun begitu, Yatt menyatakan dia juga berdepan masalah cetak rompak jenamanya. Mengakui ianya sukar dibendung, dia hanya menyerahkan kepada rezeki.

"Tak dinafi, persaingan hebat tambahan kini semakin banyak rekaan di pasaran. Saya juga berdepan situasi jenama saya ditiru.

"Saya pernah cuba mengekangnya tetapi gagal sebab luar kawalan saya. Jadi saya hanya berserah dan percaya pada rezeki Allah," jelasnya.

Sementara itu, Yatt turut berkata bahawa hasil wang perniagaannya itu turut didermakan kepada umat Islam di Palestin bersempena Ramadhan ini.

"Saya membantu umat Islam di Palestin dengan mendermakan sedikit hasil daripada penjualan shawl dan alhamdulillah ianya memberangsangkan dan ini juga untuk mendapat keberkatan daripada Allah," katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TRANFORMASI AFIEQ SHAZWAN - DULU IDOLA KECIL, KINI IDOLA SASA

"Just wanna get fit. Slide for the progress," kongsi Afieq Shazwan yang mula dikenali menerusi program Idola Kecil pada tahun 2008 ketika berusia 11 tahun.

Beberapa keping foto beraksi di gim dan memperlihatkan tubuh yang makin sasa jelas menonjolkan transformasi tubuhnya itu.

Untuk info, dia yang kini berusia 22 tahun baru-baru ini memenangi tempat ketiga Big Stage musim pertama.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BOB LOKMAN: "ALHAMDULILLAH LEBIH BAIK SEKARANG... CUMA PERGERAKAN MASIH TERHAD..."

Dimasukkan ke Unit Penjagaan Koronari (CCU) Hospital Sultanah Bahiyah, Alor Setar Kedah sejak 1 Oktober lalu, pelakon, pelawak dan penulis lirik popular, Bob Lokman, 57, kini semakin stabil selepas menjalani rawatan laser untuk memulihkan jantungnya, Isnin lalu.

"Keadaan saya, Alhamdulillah lebih baik sekarang. Cuma, pergerakan masih terhad dan insya-Allah kalau semua okey saya akan dibenarkan keluar hospital dan boleh balik rumah inap (homestay) dulu. Selepas tiga hari, kalau okey lagi keadaan saya sepenuhnya mungkin boleh sudah dibenarkan balik ke Kelantan pula.

"Saya perlu menjalani rawatan laser itu untuk menutup jantung di bahagian atas yang rosak. Alhamdulillah, saya makin sihat dan doktor kata keadaan jantung juga kini stabil walaupun bengkak sedikit.

"Apapun, keadaan kesihatan saya masih lagi harus di pantau oleh doktor di CCU ini. Bagaimanapun, keadaan saya sekarang agak lebih baik dan Alhamdulillah, syukur kepada Allah," katanya.

Terdahulu, Bob atau nama sebenarnya Mohd Hakim Lokman terpaksa menunda beberapa kali temujanji bersama doktor untuk rawatan susulan jantung di hospital berkenaan berikutan kes penularan Covid-19 yang tinggi.

Bob yang juga penulis lirik lagu popular 'Isabella' dan 'Taman Rashidah Utama', sebelum ini mengalami masalah jantung dan selamat menjalani pembedahan membetulkan degupan jantung iaitu 'Cardiac Resynchronization Therapy & Defibrillator (CRTD) di hospital terbabit pada awal Disember, tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA 6 ORANG TERPAKSA PEGANG ASIF, 2 JAM PUJUK CUCUK VAKSIN

Menerusi muat naik di laman Instagram, pemilik saluran YouTube popular, Syahmi Sazli telah berkongsi video gelagat sepupunya seorang bintang YouTube Drama Spontan, Mohd Asyiff Suhaimi atau Asif, menerima suntikan vaksin. Video yang dikongsikan pada Rabu itu telah mencuri perhatian netizen.

Menerusi video berdurasi tiga minit tersebut, remaja istimewa ini dilihat takut untuk dicucuk dengan jarum suntikan. Asif, 19, yang berpakaian hitam bertopi merah itu berasa cemas apabila petugas kesihatan mahu memulakan prosedur suntikan.

Pada ketika itu, Asif mula menunjukkan reaksi kurang senang dengan menggaru-garu bahagian lengan kirinya seakan-akan cuba mengelak untuk dicucuk.

Kedengaran petugas kesihatan cuba memujuk dan menenangkan Asif agar memberi kerjasama supaya tidak berlaku perkara tidak diingini ketika proses berkenaan

Klik untuk gambar besar

"Sakit?" tanya Asif ringkas. - "Tak sakit... Asif jangan tengok, palingkan muka ke arah kain kalau takut," pujuk petugas.

Namun ketika kapas antiseptik mula digunakan di bahagian suntikan, Asif semakin tidak senang dan mula bertindak balas. Pada ketika ini kedengaran pujukkan Syahmi agar Asif merelakan diri untuk disuntik pelali berkenaan.

"Tak sakit, nak berlakon kena cucuk... Yoe Parey semua dah cucuk, lepaskan tangan tu," pujuk Syahmi.

Bagaimanapun 'umpan' untuk berlakon tidak berhasil apabila Asif mula berdiri dan meronta-ronta sehingga lebih kurang enam individu termasuk petugas kesihatan, sukarelawan dan Syahmi sendiri terpaksa memegang dan menenangkannya.

Selepas hampir dua jam cubaan memujuk dan menenangkan, Asif akhirnya berjaya divaksinasi di lengan kirinya. Tidak menyedari dia sudah disuntik, Asif akhirnya tersenyum gembira apabila diberitahu proses berkenaan selesai.

"Tak sakit," katanya sambil tersenyum sebelum disambut sorakan daripada mereka yang berada di lokasi berkenaan.

Asif menerima vaksin jenis Sinovac di Pusat Pemberian Vaksin (PPV) di Dewan Tuanku Canselor Universiti Malaysia Kelantan (UMK) Kampus Bachok.

KLIK VIDEO DIBAWAH INI UNTUK TONTON

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA PERLU ABANG" - UQASHA LUAH RASA RINDU PADA SUAMI YANG BERJAUHAN SELEPAS INSIDEN DISERANG COTA

"Saya rindu dia. Siapa nak gembirakan saya? Nak jadi badut untuk gembirakan Qasha (nama panggilan Uqasha Senrose).

"Dengan macam-macam tohmahan, saya perlukan abang," luah pelakon Uqasha Senrose menerusi hantaran di akaun TikTok miliknya.

Uqasha meluahkan rasa rindu terhadap suaminya yang juga pelakon, Kamal Adli selepas seminggu diserang individu tidak dikenali dalam kejadian di Singapura baru-baru ini.

Jelas Uqasha atau nama sebenarnya, Nik Zaris Uqasha Nik Sen, 31, dia perlukan suami berada di sisinya apatah lagi dia kini berdepan dugaan hebat dituduh seorang pembuli oleh individu dipercayai rakan sekolahnya.

Menerusi hantaran sama, Uqasha turut berkongsi beberapa video yang memaparkan dia bersama Kamal sedang bergurau mesra dipercayai sebelum kejadian suaminya itu diserang.

Klik untuk gambar besar

Dalam pada itu, Uqasha turut memberitahu, dia kini perlu memberi perhatian kepada Kamalagar suaminya itu segera pulih daripada kecederaan dialaminya.

Tambah Uqasha lagi, buat masa ini, dia dan Kamal sedang berjauhan kerana perlu menjalani penggambaran drama, namun tidak menjelaskan keberadaan suaminya ketika ini.

"Sebelum kejadian, sebelum ke Singapura. Saja nak tuju lagu (lagu Hindustan) ini dekat suami saya. Siapa faham lagu ini fasal isteri dia nak suami dia manjakan dia.

"Tapi sekarang saya kena manja dan bagi lebih perhatian untuk dia pulih semangat. Tapi sekarang kami berjauhan. Doakan suami Qasha cepat-cepat pulang ke pangkuan saya," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WANI KAYRIE PULA POSITIF C0V1D

"Setiap perkara yang berlaku ini pasti ada hikmah. Dukacita saya disahkan positif C0v1d..

"Mohon doakan saya. Setakat ini, saya perlu menjalani kuarantin di rumah selama 10 hari mengikut nasihat doktor.

"Antara gejalanya adalah  demam panas, sakit kepala, batuk, selesema dan sakit tekak. Alhamdulillah deria bau dan rasa masih ada. Tapi, sakit dia teramat sakit. Tak tipu," tulis penyanyi Wani Kayrie, 21, dalam satu hantaran terbaharu di Instagramnya.

Wani berkata, dia bagaimanapun bersyukur apabila deria bau dan rasa masih berada di dalam keadaan baik.

"Jagalah diri sebaik mungkin. Kita cuba dan ikhtiar apa yang mampu," tambahnya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BERI RUANG, SAYA BERADA KEADAAN BAIK" - NATASHA HUDSON

"Saya mencari kehidupan yang lebih baik dengan menyibukkan diri dan memberi sumbangan kepada masyarakat. Sesiapa yang diuji diberikan peluang untuk belajar daripada kegagalan.

"Saya tidak malu pada usia muda perlu menamatkan satu lagi perkahwinan supaya lebih matang dalam mencari kebahagiaan. Ia qada' Allah.

"Saya okay. Ia bukan pengakhiran hidup apabila kembali sendiri," kata pelakon Natasha Hudson, 36, yang mengulas mengenai perceraiannya dengan bekas penyanyi hip-hop, Carleed Khaza atau nama lengkapnya, Khalid Kamal.

Pelakon filem 'Chermin' itu dalam satu paparan yang dimuat naik di Instagram, empat hari lalu juga berharap, mereka yang rapat dengannya tidak bersedih kerana dia sudah memperoleh kekuatan sejak membawa haluan sendiri, tahun ini.

Tambahnya, perhubungan, perkahwinan, perceraian dan kematian adalah perkara yang berlaku setiap hari dan sebagai hamba-Nya, manusia hanya perlu berusaha mendapatkan pengakhiran yang bahagia.

"Tetapi Allah juga yang menentukan sama ada ia berakhir atau terus abadi. Saya berharap sudah menjawab persoalan ini kerana saya tidak fikir boleh menyimpannya sendiri lagi.

Klik untuk gambar besar

"Saya tahu ramai yang bimbang. Terima kasih dan saya sesungguhnya menghargai keprihatinan semua. Doakan kebahagiaan saya kerana saya juga berhak merasainya.

"Setiap pengakhiran tidak seharusnya berkesudahan dengan kesedihan dan saya menanganinya dengan matang serta bijak. Saya reda dengan apa yang tertulis," tuturnya.

Sementara itu, Natasha menerusi laporan Harian Metro semalam mengesahkan, dia dan Carleed sudah berpisah, namun tidak menyatakan tarikh sebenar perceraian mereka.

"Saya harap semua pihak memberi saya dan keluarga ruang untuk menyelesaikan perkara berkaitan terlebih dahulu. Saya berada dalam keadaan baik dan hidup perlu diteruskan bersama anak-anak seperti biasa.

"Saya percaya Allah SWT lebih mengetahui dan sebaik-baik perancang," ujarnya yang dikurniakan dua cahaya mata iaitu Naeema Kalila, 5, dan Faatimah, 3, hasil perkahwinannya dengan Carleed pada 15 April 2012.

Terdahulu, Natasha dikurniakan seorang anak perempuan Neesa Helena, 10, hasil perkahwinan keduanya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA HAMIL!" - DR AMALINA TERUJA BAKAL BERGELAR IBU

"Saya sangat teruja untuk berkongsi berita indah ini dengan anda - saya hamil! Saya mengambil sedikit masa untuk berkongsi perkara ini dengan anda semua. Walaupun media sosial ialah platform yang hebat untuk berkongsi siaran pendidikan dan pengalaman positif, ia juga boleh menjadi tempat yang sukar dan menghakimi."

Itulah kata pakar bedah kelahiran Malaysia yang bertugas di London, Dr Nur Amalina Che Bakri, 35, yang berkongsi berita gembira melalui laman media sosial Instagram, dimana dia mengesahkan dirinya hamil anak pertama.

Dr Nur Amalina yang berkahwin dengan jejaka Inggeris, Alexander Charles tahun lalu itu berkata beliau amat teruja untuk berkongsi pengalaman kehamilannya.

Tambahnya, bekerja dalam tempoh yang panjang dan pada masa sama menyiapkan PhD (Ijazah Doktor Falsafah) adalah yang sukar dan memenatkan. Kata Dr Nur Amalina, dia melalui trimester pertama yang sukar sehingga awal trimester kedua terutamanya dengan alahan dan muntah sehingga hilang berat badan.

"Keletihan juga memainkan faktor. Apabila anda terpaksa menyiapkan pelbagai tugas, kadang-kala ia boleh menjadi cabaran yang nyata. Perkara yang dahulu boleh saya lakukan tiba-tiba menjadi satu tugas yang sukar," tuturnya.

Klik untuk gambar besar

Dalam masa sama, Dr Nur Amalina turut berkata, kajian diterbitkan dalam jurnal JAMA Surgery menunjukkan pakar bedah berkemungkinan mengalami kesukaran ketika hamil dan melahirkan anak sehingga terpaksa menangguhkan kehamilan mereka untuk mencari masa yang sesuai.

Bagaimanapun, beliau bersyukur kerana dikurniakan suami dan ibu, Sabariah Hassan, yang sentiasa memahami serta menyokong. Jelas Dr Nur Amalina lagi, keadaannya kini bertambah baik dan berasa seronok melalui perjalanan sebagai seorang wanita hamil apabila dapat merasai pergerakan bayi di dalam perut.

"Saya sangat bertuah kerana mempunyai suami yang sangat menyokong untuk melalui perjalanan ini bersama-sama. Ya, dia sangat teruja dan akan membaca semua buku berkaitan bayi yang disyorkan. Dia mungkin tahu lebih banyak mengenai kehamilan berbanding saya.

"Ibu saya pula sangat mengagumkan dan sentiasa memastikan saya makan cukup. Ibu akan membekukan banyak makanan di dalam peti sejuk sebelum dia pulang ke Malaysia," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA CHE TA BAWA TUKANG MASAK BERCUTI BERSAMA

Jika sebelum ini Rozita Che Wan memberitahu yang dia membawa 'photographer'nya, terkini pelakon dan usahawan itu mengakui dirinya juga membawa tukang masak peribadi ketika bercuti ke luar negara.

Rozita Che Wan atau lebih mesra disapa Che Ta itu berkata, perkara tersebut dilakukan kerana ingin memudahkan keluarganya untuk menikmati makanan enak ketika berada di negara orang.

"Selain photographer saya juga membawa seorang tukang masak ketika berada di luar negara. Perkara ini dilakukan sejak dulu lagi kerana saya ingin memudahkan ahli keluarga menikmati hidangan yang enak ketika berada di luar negara.

Klik untuk gambar besar

"Ini kerana ketika berada diluar negara susah nak cari makan melayu jadi cef yang saya bawa itu akan masak makanan yang kami inginkan.

"Saya rasa tidak salah untuk berkongsi rezeki dengan orang lain kerana dalam masa yang sama cef itu dapat bercuti juga bersama kami sekeluarga," katanya.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAIHAN MAHU ANAK MUDA DIBERI 'PILIHAN': "KITA TIDAK BOLEH HARAMKAN KONSERT"

"Seperti contoh, pihak berwajib perlulah memantau latar belakang penyanyi terbabit seperti lirik lagu dan video muzik mereka. Saya percaya tidak semua lagu daripada album penyanyi terbabit mempunyai mesej negatif. Namun itu lebih baik daripada terus mengharamkan persembahan mereka.

"Kita tidak boleh haramkan konsert mereka atau halang anak muda pergi ke konsert terbabit. Tetapi kita sediakan pilihan untuk mereka iaitu menyajikan konsert berkonsep berhibur sambil berdakwah."

Itulah kata kumpulan nasyid terkenal negara, Raihan menerusi salah seorang ahlinya, Abu Bakar yang berkata kerajaan perlu menyediakan lebih banyak 'pilihan' konsert mengikut garis panduan yang baik, berbanding menyenarai hitamkan mereka untuk membuat persembahan di Malaysia.

Klik untuk gambar besar

Kata Abu bakar, meskipun tugas tersebut (memperketatkan pemantauan artis luar negara yang ingin membuat persembahan) agak sukar, namun ia perlu bagi mengelakkan daripada tersebarnya pengaruh yang tidak baik kepada generasi muda.

Tambahnya lagi, artis tempatan perlu 'melawan' dengan konsert yang mempunyai mesej positif jika merasakan bahawa artis luar lebih banyak menyebarkan pengaruh yang tidak baik.

Perkembangan lain, kumpulan Raihan bakal mengadakan konsert Garis Masa Raihan pada 26 November ini yang bakal diadakan di Stadium Malawati, Shah Alam sempena ulang tahun ke-25 mereka dalam industri muzik tempatan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU DENGAN RAMLI MS - ELLY MAZLEIN AKUI SUDAH SELESAI & BERBAIK, GEMENTAR GANTI JIHAN MUSE

"Alhamdulillah, hubungan saya dengan Tok Ram (Ramli) baik-baik sahaja. Sampai bila kita nak bermasam muka. Semua masalah ada jalan penyelesaian.

"Saya dahulu yang minta maaf kepada Tok Ram dan sekarang ini kami dah boleh bergurau," demikian jelas pengacara Gegar Vaganza musim ke-9 (GV9), Elly Mazlein ketika ditemui pada minggu pertama GV9 yang berlangsung di Auditorium MBSA, Shah Alam pada malam Ahad.

Penampilan Elly Mazlein atau mesra disapa Kak Lina Pom Pom, di pentas Gegar Vaganza musim kesembilan (GV9) sekali gus menepis dakwaan kononnya dia masih berselisih faham dengan salah seorang juri iaitu Datuk Ramli MS.

Menurut Elly atau nama sebenarnya Sharifah Aida Mazlina Syed Hanafi, 41, apa yang berlaku antaranya dengan pengarah muzik itu adalah kisah lama dan dia telah memohon maaf berhubung isu berkenaan.

Sebelum ini, Elly yang merupakan bekas peserta GV3, pernah meluahkan rasa tersinggung dengan komen yang diberikan oleh Ramli sehingga membuatkan dia mahu mengambil keputusan menarik diri daripada program berkenaan.

Klik untuk gambar besar

Berkongsi pengalaman mengacarakan program untuk musim ini, Elly mengakui bimbang menerima komen balas penonton. Bagaimanapun, Elly berusaha melakukan tugas tersebut dengan baik kerana kerjaya ini merupakan salah sumber pendapatan buatnya.

"Syukur kalau ada yang suka. Apa yang paling dirisaukan ialah penerimaan orang. Walau bagaimanapun bila diberikan tanggungjawab, saya cuba untuk berikan yang terbaik.

"Sebab itu pun periuk nasi kita. Macam kita dalam sebuah kelaslah. Kalau nak dapat nombor satu, kita kenalah buat homework lebih dan sebagainya," ujarnya.

Untuk makluman, Jihan Muse kini sedang dalam tempoh berpantang selepas bersalin anak kedua pada awal September lalu. Justeru itu, Elly dipilih sebagai pengganti, disamping bergandingan dengan Nabil Ahmad.

Mengakui gandingan Nabil dan Jihan sangat baik sepanjang lapan musim sebelum ini, Elly bagaimanapun berkata dia tidak mahu terikat dengan cara penyampaian sama dan mahu tampil dengan gaya tersendiri.

"Memanglah saya rasa gementar sehingga rasa nak pitam. Kita semua sudah tahu bagaimana Jihan dan Nabil sebelum ini cukup serasi sebagai pengacara program ini. Saya akan kendalikan GV9 mengikut cara sendiri selain kemahuan program ini.

"Kita sedia tahu progres GV dari musim pertama hingga kelapan. Saya anggap amanah itu sebagai sesuatu yang berat sebenarnya terutama apabila memikirkan untuk mengekalkan momentum GV itu sendiri," tuturnya.

Sementara itu, menerusi ruangan komen di media sosial, rata-rata penonton memberikan respon positif dan suka dengan cara pengacaraan Elly. Malah, ada yang berpendapat gandingan Elly bersama Nabil dilihat serasi walaupun baru sahaja minggu pertama bersiaran.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::